qundao/data-zh-poetry huggingface dataset:
己卯孟冬黎美周将上公车偕黎君选谢伯子陈中行过访海曲邀李代际显国家从右文伯承侄明公陟遐暨两儿载酒罗浮梦夜过宝莲寺分赋四首 其三 一莲寺访僧
作者：何吾驺
朝代：明

衔杯山欲暝，此意老僧传。渴借烹泉饮，寒邀补衲穿。拈花梅正蕊，卓锡剑方烟。夜永钟声歇，殷勤相为言。
己卯孟冬黎美周将上公车偕黎君选谢伯子陈中行过访海曲邀李代际显国家从右文伯承侄明公陟遐暨两儿载酒罗浮梦夜过宝莲寺分赋四首 其二 一驼山晚步
作者：何吾驺
朝代：明

山隹无日夕，晚步爱斜晖。云懒牧童笛，郊寒园叟衣。层层风自晏，习习鸟初归。犹过春明客，维舟话钓矶。
己卯孟冬黎美周将上公车偕黎君选谢伯子陈中行过访海曲邀李代际显国家从右文伯承侄明公陟遐暨两儿载酒罗浮梦夜过宝莲寺分赋四首 其四 一双桥归月
作者：何吾驺
朝代：明

宝刹悬灯送，蟾晖夺众星。淡笼千嶂晓，寒落万峰青。练影侵阶入，馀光绕户扃。关山还有赋，去骑可为停。
己卯孟冬黎美周将上公车偕黎君选谢伯子陈中行过访海曲邀李代际显国家从右文伯承侄明公陟遐暨两儿载酒罗浮梦夜过宝莲寺分赋四首·一山阁寻梅
作者：何吾驺
朝代：明

旧侣寻盟至，冈梅乍欲开。言将异乡别，来共岁寒杯。冉冉冲烟白，疏疏带梦回。不禁山半月，斜影入金罍。山隹无日夕，晚步爱斜晖。云懒牧童笛，郊寒园叟衣。层层风自晏，习习鸟初归。犹过春明客，维舟话钓矶。衔杯山欲暝，此意老僧传。渴借烹泉饮，寒邀补衲穿。拈花梅正蕊，卓锡剑方烟。夜永钟声歇，殷勤相为言。宝刹悬灯送，蟾晖夺众星。淡笼千嶂晓，寒落万峰青。练影侵阶入，馀光绕户扃。关山还有赋，去骑可为停。
己卯春暮赋寄林次狂兼柬谢伯子
作者：何吾驺
朝代：明

轻云疏雨岸花迟，欲别方舟共酒卮。新句林逋谁可和，迩来吾爱谢生诗。
己卯花朝有怀黎君选诸子
作者：何吾驺
朝代：明

莺声交竹堰，意与晓云深。宿雨天初霁，三春花满林。寤歌时独影，亮节想元音。酾酒知何处，凭床拂素琴。
己巳夏日题于长安醉雪斋
作者：何吾驺
朝代：明

绿树阴浓荫板桥，鸣蛙十里草萧萧。诸生尽许皋夔侣，谁向前溪伴野樵。
席上赠刘君平
作者：何吾驺
朝代：明

江流漾漾水花开，颠倒尊前重几回。扶著刘郎还进酒，莫教轻说玉山颓。
庆翁寿图赞
作者：何吾驺
朝代：明

万山丛谷里，佳气耀真人。住世悬银馆，辞荣老钓纶。秦关深雨露，粤社隐风尘。道德应谁授，罗浮玉树春。
庚午生日偶题
作者：何吾驺
朝代：明

晨兴静闭门，谢客念昔稚。可得百千钱，爽然作快事。市蔬沽斗酒，父母命之醉。于今廿载馀，无复当时意。一行白玉堂，物情盛交际。置宴十倍昔，珍重列芳饵。意多烦屏营，真率有馀地。岂无绮与罗，布素乃所贵。弹琴为我娱，当歌发清思。所以阒然居，厌闻履声至。焚香既移时，恍然会真谛。捧腹凿冰餐，萧疏具鼎味。宁用课清虚，寡甘聊养胃。思展古图书，置身游上世。
庚戌舟中读罗隐嘲云英诗我未成名君未嫁可能俱是不如人代云英答亦以自嘲
作者：何吾驺
朝代：明

便语云英嫁有期，如君名籍更何时。到头老女称新妇，只恐儒冠老便痴。
庚辰上元
作者：何吾驺
朝代：明

茫茫驰骏遂庚辰，花甲初周闰正春。最有閒看灯事好，不知年逐物华新。上珍饱食馀狂叟，海国芹甘愧野人。偶载朋尊乘夜出，碧天如洗绝纤尘。
庚辰初度二首
作者：何吾驺
朝代：明

才度知非又十年，总无是处对前贤。京华半作人间世，湖海空欣秋水篇。已许佛身宁有佛，欲鞭仙驭倘非仙。平生心血黄扉后，假寐犹依日月边。才度知非又十年，扁舟急浪送前川。逢崖指点留盘礴，下峡逡巡且醉眠。遂有谢庄来赋月，偶邀邹衍共谈天。娑婆世界蜻蜓水，更上层楼看晓烟。
庚辰初度二首·其一
作者：何吾驺
朝代：明

才度知非又十年，总无是处对前贤。京华半作人间世，湖海空欣秋水篇。已许佛身宁有佛，欲鞭仙驭倘非仙。平生心血黄扉后，假寐犹依日月边。
庚辰初度二首·其二
作者：何吾驺
朝代：明

才度知非又十年，扁舟急浪送前川。逢崖指点留盘礴，下峡逡巡且醉眠。遂有谢庄来赋月，偶邀邹衍共谈天。娑婆世界蜻蜓水，更上层楼看晓烟。
庚辰初秋日同黎君选徐六出罗子开家从儿侄赋别门人吴孟浚比部于宝莲寺二首
作者：何吾驺
朝代：明

秋空万籁韵如箫，盘礴单衫听海潮。我以宝莲为别业，君参文佛步崇霄。旧游还忆张灯夜，初地何堪赋别朝。半枕僧床秋唤醒，满堂新句坐淩歊。穗石重携兴转饶，武夷人去可怜宵。谁为负笈轻千里，此别重逢又几朝。无处绻留过宝刹，更堪樽酒指溪桥。炉烟淡洗英雄泪，佛性屠刀猛自消。
庚辰初秋日同黎君选徐六出罗子开家从儿侄赋别门人吴孟浚比部于宝莲寺二首·其一
作者：何吾驺
朝代：明

秋空万籁韵如箫，盘礴单衫听海潮。我以宝莲为别业，君参文佛步崇霄。旧游还忆张灯夜，初地何堪赋别朝。半枕僧床秋唤醒，满堂新句坐淩歊。
庚辰初秋日同黎君选徐六出罗子开家从儿侄赋别门人吴孟浚比部于宝莲寺二首·其二
作者：何吾驺
朝代：明

穗石重携兴转饶，武夷人去可怜宵。谁为负笈轻千里，此别重逢又几朝。无处绻留过宝刹，更堪樽酒指溪桥。炉烟淡洗英雄泪，佛性屠刀猛自消。
庚辰季冬廿五夜是为辛巳立春子初一刻长儿举孙仞楼
作者：何吾驺
朝代：明

黄阁归来老是翁，每逢圣寿喜呼嵩。政当引子朝天日，报有生孙春夜中。似殿庚辰完岁德，特为辛已鬯元功。悬弧六十开重庆，且喜新祠万福同。
庚辰季冬廿五夜是为辛巳立春子初一刻长儿举孙仞楼
作者：何吾驺
朝代：明
体裁：七言律诗

黄阁归来老是翁，每逢圣寿喜呼嵩。政当引子朝天日，报有生孙春夜中。似殿庚辰完岁德，特为辛巳鬯元功。悬弧六十开重庆，且喜新祠万福同。
庚辰春日同黎君选欧嘉可诸从儿侄渡石门二首
作者：何吾驺
朝代：明

风尘怀利涉，千舳自孤征。何有采樵者，还来津吏迎。门通今古汛，石拥去来程。顿觉心非世，推篷万虑轻。渺渺乘桴上，悠悠宿石门。春游应有客，寒食偶过村。乍似巢开鸟，惟馀性定猿。从君天下士，宁敢问中原。
庚辰春日同黎君选欧嘉可诸从儿侄渡石门二首·其一
作者：何吾驺
朝代：明

风尘怀利涉，千舳自孤征。何有采樵者，还来津吏迎。门通今古汛，石拥去来程。顿觉心非世，推篷万虑轻。
庚辰春日同黎君选欧嘉可诸从儿侄渡石门二首·其二
作者：何吾驺
朝代：明

渺渺乘桴上，悠悠宿石门。春游应有客，寒食偶过村。乍似巢开鸟，惟馀性定猿。从君天下士，宁敢问中原。
建昌塔水铺阻雨
作者：何吾驺
朝代：明

渺渺孤烟驿路斜，寒风吹雨湿平沙。雁声屈指三千里，马足留人数口家。岸畔嘻啼环稚子，篱边历落尚黄花。仆夫半枕炉前饭，愁绝青枫入暮鸦。
开元寺试泉和伍国开韵
作者：何吾驺
朝代：明

楼悬明月夜深归，访得山泉碧在衣。乍语当垆神欲洗，赠来试火露方晞。新诗嚼去偏调渴，秋色筛将可耐饥。此后秫田还种否，欲携茗碗醉烟扉。山灵胜气发蓬瀛，次第寒泉击石生。莽莽落霞何处井，悠悠高士到来清。提携一瓮光如镜，汲啜三杯冽似冰。两腋仙风浮齿舌，梅花应否让为兄。
开元寺试泉和伍国开韵·其一
作者：何吾驺
朝代：明

楼悬明月夜深归，访得山泉碧在衣。乍语当垆神欲洗，赠来试火露方晞。新诗嚼去偏调渴，秋色筛将可耐饥。此后秫田还种否，欲携茗碗醉烟扉。
开元寺试泉和伍国开韵·其二
作者：何吾驺
朝代：明

山灵胜气发蓬瀛，次第寒泉击石生。莽莽落霞何处井，悠悠高士到来清。提携一瓮光如镜，汲啜三杯冽似冰。两腋仙风浮齿舌，梅花应否让为兄。
开元间零陵史育请五步成诗唐主试以除夜题育应口奏诗有今岁今宵尽之句漫于五步口占一首不知古今人可相及否
作者：何吾驺
朝代：明

腊除宁有尽，即夕早春回。寒付残宵炬，晴催报晓梅。铜龙还奏夜，画省已传杯。辇下环欢侍，君王万岁开。
弟长发孝廉至
作者：何吾驺
朝代：明

三载怀归日，春深见汝来。牵衣方大笑，入坐遽衔杯。乡事频难问，家书怯未开。长空凭接翼，梦往碧云隈。
得乔生初集兼读兄寄之作赋答
作者：何吾驺
朝代：明

绝盛难为继，何因见二难。云中双华出，天外一峰寒。向月衫犹短，飞空翮共宽。乍闻流水调，按节待君弹。
御赐川扇
作者：何吾驺
朝代：明

金泥彩绣影朣胧，贡入峨眉第几峰。天上扇如天上月，君恩到手是仁风。
御赐菊露清
作者：何吾驺
朝代：明

东篱漫拟摘如金，未识皇家秋色深。满酌黄花元是露，九瓶天上一般斟。
怀人
作者：何吾驺
朝代：明

三更怀人入梦劳，严霜冽冽北风高。雁临冻浦声凄恻，此时微雨疏窗湿。揽衣假寐通精诚，明星有烂晓鸡鸣。天明排户一相望，瘴雾昏昏自惆怅。
怀人
作者：何吾驺
朝代：明

月满楼头古木疏，蒹葭秋色叹离居。凄声止有天中雁，锦字虚无水上鱼。
思妇吟五首
作者：何吾驺
朝代：明

急起搴珠幕，迎夫自远归。开门星几点，方觉梦魂飞。织成一匹绢，待郎归作衣。郎行两经岁，卖绢不疗饥。昔日海棠下，双双进酒杯。今朝风雪里，一纸远书回。恃妾如花面，经年去未回。就令花似貌，能得几朝开。妾纫忘忧草，郎佩合欢花。郎去花憔悴，萱草亦生嗟。
思妇吟五首·其一
作者：何吾驺
朝代：明

急起搴珠幕，迎夫自远归。开门星几点，方觉梦魂飞。
思妇吟五首·其三
作者：何吾驺
朝代：明

昔日海棠下，双双进酒杯。今朝风雪里，一纸远书回。
思妇吟五首·其二
作者：何吾驺
朝代：明

织成一匹绢，待郎归作衣。郎行两经岁，卖绢不疗饥。
思妇吟五首·其五
作者：何吾驺
朝代：明

妾纫忘忧草，郎佩合欢花。郎去花憔悴，萱草亦生嗟。
思妇吟五首·其四
作者：何吾驺
朝代：明

恃妾如花面，经年去未回。就令花似貌，能得几朝开。
惜阴
作者：何吾驺
朝代：明

閒逐东风看云懒，绿肥红瘦芳郊满。抛书捲帘寂不关，睍睆一声黄鸟缓。一声昨夜遍梁园，上下春阴索鸣伴。中有高士琴乍希，寒食清明能几时。乍似故人轻回首，欲寻消息不胜思。细雨灯前问生计，何人抚髀忽成悲。若办麒麟千古事，肯待羊昙一局棋。时亦不可失，岁亦不我与。严子滩头渡急湍，一篙一撑好上去。家家载酒出芳阡，欲待留春春何处。
感灯草
作者：何吾驺
朝代：明

十尺心为一寸心，荧荧永夜出重阴。兰膏剔尽还留性，取放虚灵照古今。
感燕
作者：何吾驺
朝代：明

画栋雕梁旧送迎，乌衣巷口与谁争。寻常百性新王谢，紫燕何知是世情。
感蚓
作者：何吾驺
朝代：明

上饮黄泉下土壤，夜来唧唧尽愁肠。屈伸尺蠖求何事，岂有孤情到首阳。
感雁
作者：何吾驺
朝代：明

万里衡阳未复归，嗷嗷岂为稻粱肥。帛书曾否传苏武，塞外于今使节稀。
感鹃
作者：何吾驺
朝代：明

遗事何因化杜鹃，春风到此也相煎。千林寒鸟都啼晓，独自三更染血烟。
感鹊
作者：何吾驺
朝代：明

飞飞精卫志填河，衔石何如炼石多。不恨茫茫沧海阔，所嗟门外有风波。
感鹤
作者：何吾驺
朝代：明

一往穿云入汉游，长风吹断送沧洲。谁传华表千年恨，鳷鹊无情不共愁。
慈惠寺作
作者：何吾驺
朝代：明

岂尽耽禅悦，因君作胜游。云中閒纵目，世处此登楼。霜气凋群木，风威损敝裘。自然成肃杀，天地正深秋。
戊寅七夕同诸子酌松风阁分赋六首是月霖雨经旬 其一 得秋字
作者：何吾驺
朝代：明

天上多情似女牛，一年一度锁新愁。今年甚雨同寒食，乌鹊桥边倍报秋。
戊寅七夕同诸子酌松风阁分赋六首是月霖雨经旬 其三 得风字
作者：何吾驺
朝代：明

亦知一夕百年同，暝夜何从简女红。为语穿针诸姊妹，楼前容易五更风。
戊寅七夕同诸子酌松风阁分赋六首是月霖雨经旬 其二 得筵字
作者：何吾驺
朝代：明

双星岂是等閒缘，才话来情上去筵。上帝若非怜别苦，不教岁岁到河边。
戊寅七夕同诸子酌松风阁分赋六首是月霖雨经旬 其五 得添字
作者：何吾驺
朝代：明

常年疏雨点湘帘，尽道天孙别泪沾。可是翻盆江汉满，今年离恨许多添。
戊寅七夕同诸子酌松风阁分赋六首是月霖雨经旬 其六 得头字
作者：何吾驺
朝代：明

长安太液赋牵牛，底事于今二十秋。溪桥也是天河水，不信牛郎有白头。
戊寅七夕同诸子酌松风阁分赋六首是月霖雨经旬 其四 得寒字
作者：何吾驺
朝代：明

银汉迢迢送曙寒，玉杯兰醑未曾乾。少年几许天孙意，还自停眸仰面看。
戊寅七夕同诸子酌松风阁分赋六首是月霖雨经旬·得秋字
作者：何吾驺
朝代：明

天上多情似女牛，一年一度锁新愁。今年甚雨同寒食，乌鹊桥边倍报秋。双星岂是等閒缘，才话来情上去筵。上帝若非怜别苦，不教岁岁到河边。亦知一夕百年同，暝夜何从简女红。为语穿针诸姊妹，楼前容易五更风。银汉迢迢送曙寒，玉杯兰醑未曾乾。少年几许天孙意，还自停眸仰面看。常年疏雨点湘帘，尽道天孙别泪沾。可是翻盆江汉满，今年离恨许多添。长安太液赋牵牛，底事于今二十秋。溪桥也是天河水，不信牛郎有白头。
戊寅中秋五首
作者：何吾驺
朝代：明

列醴千家玉瓮香，不禁疏雨点衣裳。谁知夜半笙歌歇，彻骨清光月似霜。寻真炼药事飞升，当日何因月里行。多恐广寒还有梦，浓云疏雨不胜情。盈掌寒光半翳无，四郊尘静月明孤。至今兔捣缘何事，萧瑟秋声满玉壶。漏下遥闻空有声，满天鼙鼓事长征。千屯画角吹归思，愿借银河赋洗兵。皎魄团团淡素秋，喜增光爽怨增愁。好随芦渚渔家乐，莫向长安问酒楼。
戊寅中秋五首·其一
作者：何吾驺
朝代：明

列醴千家玉瓮香，不禁疏雨点衣裳。谁知夜半笙歌歇，彻骨清光月似霜。
戊寅中秋五首·其三
作者：何吾驺
朝代：明

盈掌寒光半翳无，四郊尘静月明孤。至今兔捣缘何事，萧瑟秋声满玉壶。
戊寅中秋五首·其二
作者：何吾驺
朝代：明

寻真炼药事飞升，当日何因月里行。多恐广寒还有梦，浓云疏雨不胜情。
戊寅中秋五首·其五
作者：何吾驺
朝代：明

皎魄团团淡素秋，喜增光爽怨增愁。好随芦渚渔家乐，莫向长安问酒楼。
戊寅中秋五首·其四
作者：何吾驺
朝代：明

漏下遥闻空有声，满天鼙鼓事长征。千屯画角吹归思，愿借银河赋洗兵。
戊寅山中秋思
作者：何吾驺
朝代：明

经看五十八回秋，却到于今始自繇。未用宾朋同玩月，有时吟赏独登楼。腹如老鹤无多啄，质似灵槎信所浮。从此便教年百二，也随天地一虚舟。
戊寅岁除示所亲二首
作者：何吾驺
朝代：明

晏景曾当除，年光入著书。忧天窥鸟度，爱日补衣疏。短发嫌春浅，幽踪媚谷虚。横塘数竽竹，长好对耕锄。中原频望气，向夕意难明。得有为渔乐，能蠲望阙情。中枢趋讨贼，谋国又徵兵。圣主真尧舜，何时见太平。
戊寅岁除示所亲二首·其一
作者：何吾驺
朝代：明

晏景曾当除，年光入著书。忧天窥鸟度，爱日补衣疏。短发嫌春浅，幽踪媚谷虚。横塘数竽竹，长好对耕锄。
戊寅岁除示所亲二首·其二
作者：何吾驺
朝代：明

中原频望气，向夕意难明。得有为渔乐，能蠲望阙情。中枢趋讨贼，谋国又徵兵。圣主真尧舜，何时见太平。
戊辰除夕宫詹学士命下适内使捧赐上尊珍馔恭赋志感
作者：何吾驺
朝代：明

起草词垣半隐存，适逢明主快孤鶱。十年未谢诸生梦，除夕新题学士门。八讲几能披积愫。退思何自报深恩。大官日暮还传馔，手捧黄封切素飧。
戏赠伍长卿及其从弟桢卿
作者：何吾驺
朝代：明

君家鸿藻擅清词，群从谁教和竹枝。风悄疏棂寒促膝，霜残红叶夜弹棋。却疑灵运池塘梦，还似高唐暮雨时。伐木诗成应自好，故人秋月枉相期。
戏题美人
作者：何吾驺
朝代：明

半缕寒烟碧玉箫，六宫瘦尽楚云腰。生来弱骨难堪把，那有閒心学柳条。
戴安仲新婚赋得引凤曲
作者：何吾驺
朝代：明

侣得瑶池跨凤群，半天彩谷夜缤纷。可知鸾羽飞如雾，故自箫声吹入云。绮疏金幌锦为扉，玉宇丹霞望不违。露冷羽衣箫转咽，月移楼影凤频飞。高捲冰帘引凤仪，凤声还似管中吹。不须席上求凰曲，自有和鸾绝妙辞。
戴安仲新婚赋得引凤曲·其一
作者：何吾驺
朝代：明

侣得瑶池跨凤群，半天彩谷夜缤纷。可知鸾羽飞如雾，故自箫声吹入云。
戴安仲新婚赋得引凤曲·其三
作者：何吾驺
朝代：明

高捲冰帘引凤仪，凤声还似管中吹。不须席上求凰曲，自有和鸾绝妙辞。
戴安仲新婚赋得引凤曲·其二
作者：何吾驺
朝代：明

绮疏金幌锦为扉，玉宇丹霞望不违。露冷羽衣箫转咽，月移楼影凤频飞。
扫径
作者：何吾驺
朝代：明

扫径邀山色，浓阴物象垂。芳轩啼鸟缓，高阁过云迟。酒熟怜新绿，山深恋旧知。清虚忘岁月，又到菊花时。
拈句为玄象上人
作者：何吾驺
朝代：明

蕤宾有跃铁，枯铜发逸响。夙因固甚微，握手动前想。冥濛千载间，解衣认指掌。屡劫昧尘沙，真形宁有两。偶展白也诗，至人洞玄象。无心道自尊，揽镜照孤尚。一语发心花，空即是色相。
文与叔山园十咏 其一 脩竹馆
作者：何吾驺
朝代：明

澹澹复疏疏，宜风更宜雨。主人卧碧茵，饱餐苍翠乳。
文与叔山园十咏 其七 文杏亭
作者：何吾驺
朝代：明

千百年之间，辋川图若见。不到文杏亭，那识王维面。
文与叔山园十咏 其三 杜若洲
作者：何吾驺
朝代：明

登山既采蘩，临溪复杂芷。停桡问木兰，远远洛神至。
文与叔山园十咏 其九 御风台
作者：何吾驺
朝代：明

冷眼看世界，何处非虚空。似有登台者，飘然御八风。
文与叔山园十咏 其二 鸟鸣涧
作者：何吾驺
朝代：明

羽翼既已好，鸣声涧水深。不听惊人韵，谁知求友心。
文与叔山园十咏 其五 石桥
作者：何吾驺
朝代：明

扪萝度石桥，水碧前山绿。远公大笑来，东林景一幅。
文与叔山园十咏 其八 柳堤
作者：何吾驺
朝代：明

平生无艳情，不奈柳条轻。但看堤前絮，怀人百感生。
文与叔山园十咏 其六 芙蓉坞
作者：何吾驺
朝代：明

纵有东山妓，何如一树花。朝朝傅粉面，带醉夕阳斜。
文与叔山园十咏 其十 萍池
作者：何吾驺
朝代：明

疏萍复浅水，微风浪不起。何处无天机，难为众解耳。
文与叔山园十咏 其四 竹屿
作者：何吾驺
朝代：明

夜卧虚岩冷，天高闻洞箫。问之不见人，屿上风萧萧。
文与叔山园十咏·脩竹馆
作者：何吾驺
朝代：明

澹澹复疏疏，宜风更宜雨。主人卧碧茵，饱餐苍翠乳。羽翼既已好，鸣声涧水深。不听惊人韵，谁知求友心。登山既采蘩，临溪复杂芷。停桡问木兰，远远洛神至。夜卧虚岩冷，天高闻洞箫。问之不见人，屿上风萧萧。扪萝度石桥，水碧前山绿。远公大笑来，东林景一幅。纵有东山妓，何如一树花。朝朝傅粉面，带醉夕阳斜。千百年之间，辋川图若见。不到文杏亭，那识王维面。平生无艳情，不奈柳条轻。但看堤前絮，怀人百感生。冷眼看世界，何处非虚空。似有登台者，飘然御八风。疏萍复浅水，微风浪不起。何处无天机，难为众解耳。
新婚别
作者：何吾驺
朝代：明

叹息复叹息，新婚好颜色。颜色昨朝好，今朝泪沾臆。问君何为满面愁，郎行车马发今夕。妾有愁肠郎不知，郎行远道妾未识。因风随梦到窗纱，晓落霜天寻马迹。
时于丁亥冬杪百物衰残读昔人七哀不禁呜咽辄赋所感因物自伤不在乎数也感萤
作者：何吾驺
朝代：明

短篱腐草化流萤，闪闪光飞似自矜。不是向明心一点，夕阳何处问渔灯。
昌平望诸陵
作者：何吾驺
朝代：明

洞云开午霁，郁郁望诸陵。气自成天子，龙常护帝京。圻河天作带，叠嶂锦为城。想像千官侍，空中闻颂声。
春城寒雨感赋
作者：何吾驺
朝代：明

偶翻琴韵感清尘，楚水吴山未易论。细雨春城杏花落，轻风南陌柳条新。人间不觉周为蝶，心短毋烦路问津。半幅潇湘寒食尽，十千酤酒忍辞频。
春日同孔玉横姜燕及倪鸿宝黄石斋集高梁桥台馆分赋
作者：何吾驺
朝代：明

飙轮飞盖借閒身，遂有高梁破锦茵。出郭泉流银汉近，过桥柳色玉条新。斜连殿角阆风晚，坐忆江南绿树春。日落红绡归骑疾，搴帷无处避芳尘。
春日载酒同诸子过友人赏牡丹四首
作者：何吾驺
朝代：明

国色新倾姊妹行，全欺残雪寿阳妆。石家绛蜡犹堪剪，卜夜千杯醉不妨。迥秀重台夺世姿，含黄镂绛更离奇。携觞欲傍枝头问，十斛明珠买向谁。日南分赋牡丹频，似谱丹青更写真。今日同君花底醉，隔纱愁杀李夫人。千古名花索解稀，清平赋后是还非。沈香怅绝同飞燕，肯信花王拟阿妃。
春日载酒同诸子过友人赏牡丹四首·其一
作者：何吾驺
朝代：明

国色新倾姊妹行，全欺残雪寿阳妆。石家绛蜡犹堪剪，卜夜千杯醉不妨。
春日载酒同诸子过友人赏牡丹四首·其三
作者：何吾驺
朝代：明

日南分赋牡丹频，似谱丹青更写真。今日同君花底醉，隔纱愁杀李夫人。
春日载酒同诸子过友人赏牡丹四首·其二
作者：何吾驺
朝代：明

迥秀重台夺世姿，含黄镂绛更离奇。携觞欲傍枝头问，十斛明珠买向谁。
春日载酒同诸子过友人赏牡丹四首·其四
作者：何吾驺
朝代：明

千古名花索解稀，清平赋后是还非。沈香怅绝同飞燕，肯信花王拟阿妃。
春日送金亨甫别其兄元甫还楚二首
作者：何吾驺
朝代：明

绿酒离亭雁北飞，送君南国理春衣。明朝马上逢寒食，可是还家不当归。才子腰横北斗文，燕山匹马动穿云。春明门外人千里，后夜池塘好忆君。
春日送金亨甫别其兄元甫还楚二首·其二
作者：何吾驺
朝代：明

才子腰横北斗文，燕山匹马动穿云。春明门外人千里，后夜池塘好忆君。
春日马伯起见过村庄逾旬话别赋赠
作者：何吾驺
朝代：明

二十交游六十过，细翻往事竟如何。中原旧友都非昔，天下才人本不多。夜雨馀寒惟浊酒，春深得计有烟蓑。临池半月蝇头字，肯信兰亭不换鹅。
晚眺
作者：何吾驺
朝代：明

极目江山万古愁，风吹禾黍正深秋。烟迷松壑千村暝，月度云萝几树浮。里笠樵人横晚笛，披星渔父下中流。三洲水浅鱼梁绝，夜渡谁来片叶舟。
曹溪道中二首
作者：何吾驺
朝代：明

乍向曹溪路，缁尘迥已分。风清盘细草，径绕出香云。松影千峰暗，泉声两岸闻。遥聆持妙偈，不觉意先醺。夙昔怀真秘，褰帷访路微。一机原不二，是了更何非。山即毗卢帽，云如坏色衣。天开能祖意，漫语道南归。
曹溪道中二首·其一
作者：何吾驺
朝代：明

乍向曹溪路，缁尘迥已分。风清盘细草，径绕出香云。松影千峰暗，泉声两岸闻。遥聆持妙偈，不觉意先醺。
曹溪道中二首·其二
作者：何吾驺
朝代：明

夙昔怀真秘，褰帷访路微。一机原不二，是了更何非。山即毗卢帽，云如坏色衣。天开能祖意，漫语道南归。
曾大母节孝承恩册为金楚畹御史
作者：何吾驺
朝代：明

世界仗撑持，五色炼天补。匹妇能高千古事，叹息金家曾大母。既称未亡人，扪阊喷血愫。失时祸火逼攒心，誓死相殉肯歧路。还为藐孤留馀生，春雨秋霜哀雁度。低首字孤仰奉嫜，两指絣澼慈鸟哺。夜中掩泣课儿书，用习岐黄昌后祚。志在活人不取金，隐携参术宁求富。嗟哉无人不知天岂遥，天留多福畀吾婺。果然及母岳生申，当朝柱础金家孺。七岁能文八岁诗，母揽左兮辄欢顾。咄嗟往事几何时，柱史霜威振鹓鹭。新安泽被几万家，来仪朝阳拨云雾。念母苦贞未有闻，含悲特为重瞳诉。帝命风世建厥坊，宅闾聿涣奎章誉。闻孙四代结怀开，母节一朝天下慕。自今嘉谷政华滋，桂茁兰芽光始吐。嘱君百倍励公忠，为子为臣报恩遇。上天逮照老孤孀，重兹致身誓无负。
月下同诸子发舟游西樵
作者：何吾驺
朝代：明

楼头月色映溪沙，大海潮生拥汉槎。有约浮山淹九月，偶来樵路访三花。扬帆似借仙人驭，洗灶凭煎处士茶。岂为陟幽恣胜赏，他年吾尔共携家。
月下白丁香
作者：何吾驺
朝代：明

雨过疏林洗淡妆，碎笼明月簇幽香。清辉忍借王孙草，素影偏深越客裳。蝴蝶梦回犹带粉，婵娟春尽未销霜。夜深不辨葳蕤锁，欲上瑶台扫雪光。
月夜二首
作者：何吾驺
朝代：明

独夜空阶看月华，踟蹰忽自发长嗟。人生去住浑无定，来岁如今可在家。阴霾黯黯散银河，月魄朦胧雨渐过。显晦世间都一盼，繇来天上暮云多。
月夜二首·其一
作者：何吾驺
朝代：明

独夜空阶看月华，踟蹰忽自发长嗟。人生去住浑无定，来岁如今可在家。
月夜二首·其二
作者：何吾驺
朝代：明

阴霾黯黯散银河，月魄朦胧雨渐过。显晦世间都一盼，繇来天上暮云多。
月夜诸子载酒聚仙亭
作者：何吾驺
朝代：明

中天皓月出云端，耿耿河山剧一观。十郡玲珑乌鹊隐，四山寥廓斗牛寒。杯斟白练当仙掌，歌落清霜绕画阑。人坐群真君识否，凭空吾欲振飞翰。
有寄
作者：何吾驺
朝代：明

长安明月照人圆，分得光明到百川。若说分来无满月，凭君归览镜中天。
有怀献卿叔赋赠公洛弟
作者：何吾驺
朝代：明

有梦漪漪万玉园，登楼坐我一峰尊。故情不散浓阴外，好种琅玕又结蘩。
有赠
作者：何吾驺
朝代：明

曼倩先生隐帝门，蟠桃三熟诧加飧。那知受福来王母，更赐琼筵满上樽。
有赠二首
作者：何吾驺
朝代：明

别君当岁暮，痛饮遂连宵。暂以论心隔，凄然去路遥。忧天犹泪满，报国未精销。在昔同栖托，停云不自聊。一再论文日，弥天尽国工。音宁遗爨下，道岂泣途穷。孤脱恩非薄，澜殊派本同。投閒怜过隙，环召恐匆匆。
有赠二首·其一
作者：何吾驺
朝代：明

别君当岁暮，痛饮遂连宵。暂以论心隔，凄然去路遥。忧天犹泪满，报国未精销。在昔同栖托，停云不自聊。
有赠二首·其二
作者：何吾驺
朝代：明

一再论文日，弥天尽国工。音宁遗爨下，道岂泣途穷。孤脱恩非薄，澜殊派本同。投閒怜过隙，环召恐匆匆。
有酒歌四首
作者：何吾驺
朝代：明

有酒有酒春将暮，今我不饮花如诉。夭桃结子海棠飞，小窗昨夜红无数。有酒有酒夏暑流，今我不饮松风飕。安得层冰踏赤脚，采莲花兮彼中洲。有酒有酒秋已生，今我不饮夜月明。湘床被冷螀鸣急，况复长空闻雁声。有酒有酒冬夜寒，今我不饮皮骨酸。梅花满天树满雪，心为一樽起绕阑。
有酒歌四首·其一
作者：何吾驺
朝代：明

有酒有酒春将暮，今我不饮花如诉。夭桃结子海棠飞，小窗昨夜红无数。
有酒歌四首·其三
作者：何吾驺
朝代：明

有酒有酒秋已生，今我不饮夜月明。湘床被冷螀鸣急，况复长空闻雁声。
有酒歌四首·其二
作者：何吾驺
朝代：明

有酒有酒夏暑流，今我不饮松风飕。安得层冰踏赤脚，采莲花兮彼中洲。
有酒歌四首·其四
作者：何吾驺
朝代：明

有酒有酒冬夜寒，今我不饮皮骨酸。梅花满天树满雪，心为一樽起绕阑。
望珠江
作者：何吾驺
朝代：明

禾黍芊芊被，江泉日日流。天清孤鹤远，海阔暮帆收。物色兼吴楚，河山间女牛。旧游怀鲍庾，尊酒白云楼。
木芙蓉
作者：何吾驺
朝代：明

从誇倾国妒春风，魏紫姚黄恨未工。一自汨罗悲木末，新愁多在锦城东。
李伯襄谪仙流也制行高旷词才清异油然与世偕而卒落落顾独与余有断金之雅片词只字一命笔无不传览者予因喜焉赋杂诗四章赠之
作者：何吾驺
朝代：明
体裁：四言诗

日之夕矣，岁之暮矣。凛凛寒霜，松柏茂矣。（一章）日之晚矣，岁之终矣。冽冽寒风，椒兰臭矣。（二章）霜之凛兮，不可以处兮。维我良朋，如松柏之坞兮。（三章）风之冽兮，不可以居兮。维我良朋，如椒兰之嗔兮。（四章）
李豫石常吉得旨归养赋赠
作者：何吾驺
朝代：明

石磴悬崖苦竹根，春风为爱长儿孙。琅玕百尺淩空上，归赋南山尽主恩。旂常屈指古名臣，母在难酬报国身。从此邱樊酣住世，知君何意借垂纶。一经万里著金门，归拥朱衣尚泪痕。愿祝千龄衔舜日，徵书将母起輶轩。前贤谱里定盘针，我母觞馀更问心。但念慈乌须返哺，不知八表已为霖。
李豫石常吉得旨归养赋赠·其一
作者：何吾驺
朝代：明

石磴悬崖苦竹根，春风为爱长儿孙。琅玕百尺淩空上，归赋南山尽主恩。
李豫石常吉得旨归养赋赠·其三
作者：何吾驺
朝代：明

一经万里著金门，归拥朱衣尚泪痕。愿祝千龄衔舜日，徵书将母起輶轩。
李豫石常吉得旨归养赋赠·其二
作者：何吾驺
朝代：明

旂常屈指古名臣，母在难酬报国身。从此邱樊酣住世，知君何意借垂纶。
李豫石常吉得旨归养赋赠·其四
作者：何吾驺
朝代：明

前贤谱里定盘针，我母觞馀更问心。但念慈乌须返哺，不知八表已为霖。
村居
作者：何吾驺
朝代：明

一身拓落后，万事总萧条。幽径饶芳草，閒云度野桥。鹿麋欢会散，蝴蝶梦相招。幸有穷居趣，诗缘慰寂寥。
村居怀张公子
作者：何吾驺
朝代：明

美人天际隔烟波，落寞其如索处何。芳草易添公子恨，雪舟何日故人过。雨迷云物关河险，霜落山门景色多。最是梅花江上望，不胜清怨挂云萝。
柳馆漫作
作者：何吾驺
朝代：明

窗前风送每幽兰，堂上孤吟竹色寒。却倩东方支麈柄，近迁司马作衙官。
桃花
作者：何吾驺
朝代：明

一枝红艳寄梁园，晓日孤窗半在门。自觉含情千万种，春风满面不开言。
梁未央读友人梅花诗便为惊绝诗以广之
作者：何吾驺
朝代：明

玉壶清影望弥赊，横笛吴江楚水涯。冷彻一枝冰作骨，高悬千尺碧笼纱。寒山欲谱林和靖，春草难忘谢永嘉。君有广平最佳句，未应五月问梅花。
梅花篇送李宫庶还朝
作者：何吾驺
朝代：明

自昔君爱梅花好，相期共住梅之岛。每岁将开并骑寻，一朵两朵争春早。君行得意金马门，几赋梅花忆故园。尺素时缄珠字字，长安花信满江村。岁在丙辰君请沐，一封借睡罗浮足。万树花神千首诗，玉女峰头影摇玉。旋起簪毫螭陛前，百花不敢斗芳妍。太液春风挹六出，其时小子执君鞭。壬戌之春君校士，眼光收得探花使。登龙巨浪拥天涛，一日门中五太史。君念梅花奉剪桐，一归江海傲苍龙。高谈未肯开稷下，时时课睡比隆中。天子五云诏速起，一代董狐亦劳止。如烟芳草送征轮，坐惜岭梅神黯尔。临歧手献梅花卮，莫讶青青梅子时。看君早办调羹手，帝曰为梅汝宰之。
梅花落
作者：何吾驺
朝代：明

窗外窥清影，魂销雪里春。落花虽有叹，折赠向何人。画帐空生梦，翠钿不复亲。那堪闻玉笛，曲里更伤神。
楚人萧符长以新邑王芦人令公书至赋别
作者：何吾驺
朝代：明

馀寒疏雨洗蘼芜，客过津亭候雁孤。楚水湘烟天一色，扬帆东下醉屠苏。小窗尊酒未成欢，一读新篇欲别难。王宰当年廑抱璞，祇今知己满长安。
楚人萧符长以新邑王芦人令公书至赋别·其一
作者：何吾驺
朝代：明

馀寒疏雨洗蘼芜，客过津亭候雁孤。楚水湘烟天一色，扬帆东下醉屠苏。
楚人萧符长以新邑王芦人令公书至赋别·其二
作者：何吾驺
朝代：明

小窗尊酒未成欢，一读新篇欲别难。王宰当年廑抱璞，祇今知己满长安。
次答黄逢永订游西樵不果
作者：何吾驺
朝代：明

挥杯言共访仙踪，书到云山未许从。玉洞明朝单系马，穗城后夜几听钟。扪萝选胜惟双屐，纵步行吟仗短筇。几欲缄题那可寄，直愁回首鹧鸪峰。
次韵答黎缜之
作者：何吾驺
朝代：明

平生曾有赋，忽忽蓼花居。风雨十年梦，江山一字书。事移肝胆旧，岁积鬓毛疏。倘许高轩过，尊罍忍便虚。
步韵却寄欧嘉可二首
作者：何吾驺
朝代：明

每诵新诗泪满裾，百千期许扫云馀。闻鸡遂作兴朝祟，接淅空留拜阙书。白发思君寒入梦，绿槐问友起烹鱼。连天烽火逾三月，拔剑歌来不可居。经春门径未全开，忧国无能枕碧隈。有可付人终老得，无因遣闷赖君来。异时鸡黍能添子，遭乱耕耘不用材。倘许八龙同下食，扁舟百里日过回。
步韵却寄欧嘉可二首·其一
作者：何吾驺
朝代：明

每诵新诗泪满裾，百千期许扫云馀。闻鸡遂作兴朝祟，接淅空留拜阙书。白发思君寒入梦，绿槐问友起烹鱼。连天烽火逾三月，拔剑歌来不可居。
步韵却寄欧嘉可二首·其二
作者：何吾驺
朝代：明

经春门径未全开，忧国无能枕碧隈。有可付人终老得，无因遣闷赖君来。异时鸡黍能添子，遭乱耕耘不用材。倘许八龙同下食，扁舟百里日过回。
步韵答少司空张元中座主
作者：何吾驺
朝代：明

老臣忧国岂求怜，闭户经时独黯然。欲乞閒身三亩宅，曾叨廉吏大官筵。于人何意同公瑾，过客无心访仲连。积雪门深留命酒，还从函丈贶高篇。
武城
作者：何吾驺
朝代：明

言游为宰日，阖邑尽弦歌。及此王风邈，犹馀雅韵多。道闻夫子笑，室许灭明过。未效铅刀割，思君政渡河。
水仙花
作者：何吾驺
朝代：明

天与文心漾碧鲜，如兰逾觉素情偏。静疑洛浦波间出，逸在耶溪舞态前。蝶欲比轻嫌传粉，竹将为友耐生烟。春风几处王孙草，自怅尘容不似仙。
江上吟
作者：何吾驺
朝代：明

芦荻洲边红蓼残，美人衫袖玉琅玕。维舟不为风和雨，弹指前溪去住难。
江上泛舟有赠
作者：何吾驺
朝代：明

江上微风渐似秋，荷衣初曳木兰舟。云光乍送千家雨，海气时披五月裘。两岸山青芸阁远，一声猿啸竹林幽。谁人酒罢还登眺，檀板秦筝到上头。
沈云升开府入闽寄赠二首
作者：何吾驺
朝代：明

明主眷南顾，悬旌仗虎臣。肃清千嶂祲，平施万家春。日丽彤弓满，霜开玉帐新。潢池氛渐息，安集待斯民。感君深意气，行复过相看。旂影摇云黑，星辉照海寒。田家晞谷种，钓客理渔竿。引剑亲南斗，临春拥画栏。
沈云升开府入闽寄赠二首·其一
作者：何吾驺
朝代：明

明主眷南顾，悬旌仗虎臣。肃清千嶂祲，平施万家春。日丽彤弓满，霜开玉帐新。潢池氛渐息，安集待斯民。
沈云升开府入闽寄赠二首·其二
作者：何吾驺
朝代：明

感君深意气，行复过相看。旂影摇云黑，星辉照海寒。田家晞谷种，钓客理渔竿。引剑亲南斗，临春拥画栏。
河清表瑞
作者：何吾驺
朝代：明

天一道皇极，关西献瑞图。洮兰初见底，匏子乍呈珠。忆昔高皇兆，常澄碛石区。神孙膺宝箓，河伯复祯符。三日圭光见，中流璧影扶。越裳知问译，作颂拟赓虞。
泊浈阳
作者：何吾驺
朝代：明

维舟天际晚，孤泊问谁曾。列宿森虚壑，疏帘入远灯。傍山云隐见，激石水崚嶒。慷慨方为客，临风气转增。
泊邵村闸李郭朱王四子邀饮移席僧寺寺荒凉甚去后不知其何地也
作者：何吾驺
朝代：明

新月初明杨柳风，扁舟刚泊梵王宫。颠狂竟夜同僧醉，漏尽船开是梦中。牡丹浓荫淡袈裟，老秃佣花当做家。不买牡丹单买酒，劝君栽秫莫栽花。
泊邵村闸李郭朱王四子邀饮移席僧寺寺荒凉甚去后不知其何地也·其二
作者：何吾驺
朝代：明

牡丹浓荫淡袈裟，老秃佣花当做家。不买牡丹单买酒，劝君栽秫莫栽花。
洞房曲为伯望赋
作者：何吾驺
朝代：明

玉管朱弦下碧空，美人彩仗正乘龙。堂前微步灯花喜，自觉神仙不易逢。炉烟缥缈篆烟长，入户应誇玉署香。却道李花春固好，何郎能赋早春芳。银汉澄澄夜易徂，华筵杯斝转相纡。不知朱履门前客，取醉饶君入幕无。得意帘前绕合欢，月光从自度栏干。玉兰解瓣将舒蕊，可待停风怯曙寒。
洞房曲为伯望赋·其一
作者：何吾驺
朝代：明

玉管朱弦下碧空，美人彩仗正乘龙。堂前微步灯花喜，自觉神仙不易逢。
洞房曲为伯望赋·其三
作者：何吾驺
朝代：明

银汉澄澄夜易徂，华筵杯斝转相纡。不知朱履门前客，取醉饶君入幕无。
洞房曲为伯望赋·其二
作者：何吾驺
朝代：明

炉烟缥缈篆烟长，入户应誇玉署香。却道李花春固好，何郎能赋早春芳。
洞房曲为伯望赋·其四
作者：何吾驺
朝代：明

得意帘前绕合欢，月光从自度栏干。玉兰解瓣将舒蕊，可待停风怯曙寒。
海珠寺诗六首
作者：何吾驺
朝代：明

南武天清海气虚，故呈瑞石拥扶舆。客来影照澄潭水，坐久身环明月庐。运甓陶公能可再，酌泉吴隐意何如。谁家学士留香火，此地当年有读书。一珠天外阅中原，满目滔滔与汉连。抱恻当歌宁为酒，临流击楫未销烟。赤榕树底琴三叠，红蓼洲前秋半船。谁是东山谢安石，围棋清啸白云边。五丁开嶂滚江流，百粤重阑一掌收。贝叶露凝鲛室静，钵云波稳蚌光浮。渔灯几点环空烧，城角数声洗昼游。安得长留风雨夜，与僧危坐海门秋。石鲸鳞涌湛金轮，风动漨漨万里津。直北浮云馀仰睇，四方多难此閒身。愁看雉堞摇江练，笑指珊瑚上钓纶。千古茫茫天上下，镜中楼阁画中人。清晓蛟龙出弄珠，玉沙朱戺绝樵苏。粤王锦缆迷烟雨，陆贾金装晦舳舻。世治岂须惊海市，时危休使驻戺雏。戈船楼橹交南北，缓带轻裘日拥卢。征骖别棹每登台，去国离家浊酒杯。僧有碧纱能话旧，壁悬湘榻许归来。香炉烟逐孤帆出，海燕泥衔返照回。隔岸劳劳尘是梦，中原鼙鼓夜深催。
海珠寺诗六首·其一
作者：何吾驺
朝代：明

南武天清海气虚，故呈瑞石拥扶舆。客来影照澄潭水，坐久身环明月庐。运甓陶公能可再，酌泉吴隐意何如。谁家学士留香火，此地当年有读书。
海珠寺诗六首·其三
作者：何吾驺
朝代：明

五丁开嶂滚江流，百粤重阑一掌收。贝叶露凝鲛室静，钵云波稳蚌光浮。渔灯几点环空烧，城角数声洗昼游。安得长留风雨夜，与僧危坐海门秋。
海珠寺诗六首·其二
作者：何吾驺
朝代：明

一珠天外阅中原，满目滔滔与汉连。抱恻当歌宁为酒，临流击楫未销烟。赤榕树底琴三叠，红蓼洲前秋半船。谁是东山谢安石，围棋清啸白云边。
海珠寺诗六首·其五
作者：何吾驺
朝代：明

清晓蛟龙出弄珠，玉沙朱戺绝樵苏。粤王锦缆迷烟雨，陆贾金装晦舳舻。世治岂须惊海市，时危休使驻戺雏。戈船楼橹交南北，缓带轻裘日拥卢。
海珠寺诗六首·其六
作者：何吾驺
朝代：明

征骖别棹每登台，去国离家浊酒杯。僧有碧纱能话旧，壁悬湘榻许归来。香炉烟逐孤帆出，海燕泥衔返照回。隔岸劳劳尘是梦，中原鼙鼓夜深催。
海珠寺诗六首·其四
作者：何吾驺
朝代：明

石鲸鳞涌湛金轮，风动漨漨万里津。直北浮云馀仰睇，四方多难此閒身。愁看雉堞摇江练，笑指珊瑚上钓纶。千古茫茫天上下，镜中楼阁画中人。
清溪驿苦雨
作者：何吾驺
朝代：明

舟行日日雨如泉，微晴长年呼开船。乍可半里复淋漓，沙昏海黑天似穿。满船载雨复载雪，扑被沾衣冷侵骨。夜来滴滴江上声，床头点点梦中咽。披衣起坐漫呼灯，孤舟飒飒兴漫增。老奴船头相为语，雨声断续听不能。
渡大庙峡见梅花
作者：何吾驺
朝代：明

客怀清似洗，渡峡见梅花。瘦影连沙白，幽香度日斜。一群栖晚鹭，数点散明霞。欲对芳魂语，因风更忆家。
游云岩洞
作者：何吾驺
朝代：明

花间闻犬吠，仿佛入桃源。近水千竿竹，生云一带村。养鸡巢树杪，种秫酿花垣。暂托平生契，何缘谢世喧。
游仙辞
作者：何吾驺
朝代：明

五岳多紫芝，天台有奇药。弭节聊容与，寻幽转寥廓。倏忽异天地，灵妃忽启钥。瑶池杳无尘，兰芳芬四泽。眩目乍生惊，怡颜遽相谑。引坐烟林间，玉杯浮翠酪。屈卮三四倾，灵颜愈灼烁。仙侍排云来，绕䈴进天乐。乐罢还命去，双携入云幕。一日即千秋，世间无此乐。高楼千百尺，中有两仙人。金楹标雾霭，翠裾耀龙文。手持白玉箫，去是凤凰音。气动生凉风，声振入青云。粲然相顾笑，驾言游大清。挽手张孔盖，联䮽乱羽旌。果有双鸾至，乘之升天门。
游仙辞·其一
作者：何吾驺
朝代：明

五岳多紫芝，天台有奇药。弭节聊容与，寻幽转寥廓。倏忽异天地，灵妃忽启钥。瑶池杳无尘，兰芳芬四泽。眩目乍生惊，怡颜遽相谑。引坐烟林间，玉杯浮翠酪。屈卮三四倾，灵颜愈灼烁。仙侍排云来，绕䈴进天乐。乐罢还命去，双携入云幕。一日即千秋，世间无此乐。
游仙辞·其二
作者：何吾驺
朝代：明

高楼千百尺，中有两仙人。金楹标雾霭，翠裾耀龙文。手持白玉箫，去是凤凰音。气动生凉风，声振入青云。粲然相顾笑，驾言游大清。挽手张孔盖，联䮽乱羽旌。果有双鸾至，乘之升天门。
游仙辞·其二
作者：何吾驺
朝代：明
体裁：古风

高楼千百尺，中有两仙人。金楹标雾霭，翠裾耀龙文。手持白玉箫，去是凤凰音。气动生凉风，声振入青云。粲然相顾笑，驾言游大清。挽手张孔盖，联镳乱羽旌。果有双鸾至，乘之升天门。
游南池读杜甫诗望太白酒楼
作者：何吾驺
朝代：明

倦游经齐鲁，波激冯夷怒。维舟海上客心驰，独上南池寻李杜。李也酒楼杜诗碑，诗耶酒耶尚依稀。古来饮酒自不少，今人赋诗多是非。一时诗酒地，千秋楼与碑。为之慷慨长叹不能已，欲右与拈管左倒接䍦。超忽八荒何茫茫，风长万里吹人衣。俯仰无处见李杜，唯看灵气吐二仪。嗟哉二子可齐名，鞭云逐电共所之。
游天竺诸峰因喻醒拙开府见讯并及
作者：何吾驺
朝代：明

天竺参禅最上头，香风拂拂近瀛洲。湖光似练浮虚阁，春柳如烟载雪舟。到此定知心了世，从来一任海为沤。山僧亦道忧时事，开府何曾上庾楼。
游峡山寺
作者：何吾驺
朝代：明

绝壁僧归鸣午钟，扪萝直上步晴空。带前坐绕千派玉，掌上平临万仞峰。乍入朔云高独鹤，犹馀秋色锁芙蓉。诸天更有清凉界，飞去何当作钵龙。
漫句
作者：何吾驺
朝代：明

野草寒螀伴客眠，愁心何处对江天。芦沙一碧闻孤雁，欲写閒情不记年。
漫题
作者：何吾驺
朝代：明

一朝云黑雨如潮，芳草池塘未寂寥。莫使鹡令伤别侣，杜鹃犹自泪痕飘。
漫题五首
作者：何吾驺
朝代：明

结屋古城外，山高多古声。上有无枝树，下望如偃亭。远远见行客，时没复时明。行客虽樵牧，与我自同情。我愿读诗书，客愿游青冥。不入古城里，便会居古城。大山复小山，连绵何茫茫。深崖更尖峰，古色何苍苍。野田千顷绿，何处是长江。长江田际外，水大如星光。上有萧萧树，下有茫茫水。水长灌树根，树老枝不瘁。树底生茯苓，结根五尺里。仙人教我餐，胜于千日醉。槐树老如松，垂珠滴秋露。新长春风枝，剪却前时蠹。何不如青草，遮我街前路。早起何所见，上下千山色。石溜与松风，鸟啼更虫唧。见之不可听，故乡心嘹呖。一夜春雷声，开门添古迹。
漫题五首·其一
作者：何吾驺
朝代：明

结屋古城外，山高多古声。上有无枝树，下望如偃亭。远远见行客，时没复时明。行客虽樵牧，与我自同情。我愿读诗书，客愿游青冥。不入古城里，便会居古城。
漫题五首·其三
作者：何吾驺
朝代：明

上有萧萧树，下有茫茫水。水长灌树根，树老枝不瘁。树底生茯苓，结根五尺里。仙人教我餐，胜于千日醉。
漫题五首·其二
作者：何吾驺
朝代：明

大山复小山，连绵何茫茫。深崖更尖峰，古色何苍苍。野田千顷绿，何处是长江。长江田际外，水大如星光。
漫题五首·其五
作者：何吾驺
朝代：明

早起何所见，上下千山色。石溜与松风，鸟啼更虫唧。见之不可听，故乡心嘹呖。一夜春雷声，开门添古迹。
漫题五首·其四
作者：何吾驺
朝代：明

槐树老如松，垂珠滴秋露。新长春风枝，剪却前时蠹。何不如青草，遮我街前路。
潘与偕司理见遗绍罗赋谢
作者：何吾驺
朝代：明

轻罗从越国，一展意俱长。夏火难为客，朝霞倩作裳。同衣欢帝里，载荫忆云乡。不但舍风细，棠阴处处凉。
潘宪郎友盟惠镌杯赋璧
作者：何吾驺
朝代：明

文德当年徵让畔，维风况是道为邻。还君花下频斟酒，莫遣区区负古人。
爱菊行二章
作者：何吾驺
朝代：明

我闻素心人，东篱爱种菊。花白似莲衣，花黄似粟玉。花紫照青牛，花红然若木。殊姿异巾履，奇葩纷伦族。坐对富百官，开轩交福禄。曰此日精华，不受樊篱局。朝来一花开，欣然召閒足。我闻种菊人，良是有道者。隆冬琢玉筛，去浮并去坷。火暵复阳曦，膏沃仍卤洒。入夏始栽培，晨兴集其下。护叶如儿衣，养蕊如珠颗。啼笑几经时，乍喜花情可。朝来一花开，倾樽浮玉斝。
爱菊行二章·其一
作者：何吾驺
朝代：明

我闻素心人，东篱爱种菊。花白似莲衣，花黄似粟玉。花紫照青牛，花红然若木。殊姿异巾履，奇葩纷伦族。坐对富百官，开轩交福禄。曰此日精华，不受樊篱局。朝来一花开，欣然召閒足。
爱菊行二章·其二
作者：何吾驺
朝代：明

我闻种菊人，良是有道者。隆冬琢玉筛，去浮并去坷。火暵复阳曦，膏沃仍卤洒。入夏始栽培，晨兴集其下。护叶如儿衣，养蕊如珠颗。啼笑几经时，乍喜花情可。朝来一花开，倾樽浮玉斝。
独泛十首
作者：何吾驺
朝代：明

微雨微晴杨柳风，画船江口采芙蓉。非无酒伴堪同往，怕搅黄梁睡正浓。问予何事独乘舟，欲访何人天际头。漫道希夷曾有约，石床冰簟竹间楼。秧青草绿树苍苍，睡醒田家煮芋香。借火试烹春露茗，谁人得到此间尝。四月春归夏火新，中流疏雨冷纶巾。潇潇乍似秋江上，只怪前山绿半匀。杜宇留春春已归，黄鹂啭夏夏初晖。雨来野外翻迎送，春恨如烟尚染衣。新丰春瓮斗千钱，得到唾津便似仙。若见朝来烟雨酿，一杯初宴已醺然。若为载酒待嘤鸣，几见山川结友生。四面峰峦相对出，谁家伯仲比深情。渔翁趁雨打江鱼，竹帽蓑衣乐有馀。我为临流歌一曲，得鱼沽酒过吾庐。大海光浮结蜃台，去来江上漫衔杯。隔江吴楚烟中尽，没个游人望眼开。团团翠盖拥江流，十道泉声百尺楼。若向西湖访风景，有人孤枕榄溪舟。
独泛十首·其一
作者：何吾驺
朝代：明

微雨微晴杨柳风，画船江口采芙蓉。非无酒伴堪同往，怕搅黄梁睡正浓。
独泛十首·其七
作者：何吾驺
朝代：明

若为载酒待嘤鸣，几见山川结友生。四面峰峦相对出，谁家伯仲比深情。
独泛十首·其三
作者：何吾驺
朝代：明

秧青草绿树苍苍，睡醒田家煮芋香。借火试烹春露茗，谁人得到此间尝。
独泛十首·其九
作者：何吾驺
朝代：明

大海光浮结蜃台，去来江上漫衔杯。隔江吴楚烟中尽，没个游人望眼开。
独泛十首·其二
作者：何吾驺
朝代：明

问予何事独乘舟，欲访何人天际头。漫道希夷曾有约，石床冰簟竹间楼。
独泛十首·其五
作者：何吾驺
朝代：明

杜宇留春春已归，黄鹂啭夏夏初晖。雨来野外翻迎送，春恨如烟尚染衣。
独泛十首·其八
作者：何吾驺
朝代：明

渔翁趁雨打江鱼，竹帽蓑衣乐有馀。我为临流歌一曲，得鱼沽酒过吾庐。
独泛十首·其六
作者：何吾驺
朝代：明

新丰春瓮斗千钱，得到唾津便似仙。若见朝来烟雨酿，一杯初宴已醺然。
独泛十首·其十
作者：何吾驺
朝代：明

团团翠盖拥江流，十道泉声百尺楼。若向西湖访风景，有人孤枕榄溪舟。
独泛十首·其四
作者：何吾驺
朝代：明

四月春归夏火新，中流疏雨冷纶巾。潇潇乍似秋江上，只怪前山绿半匀。
玉山南楼对月
作者：何吾驺
朝代：明

一自扁舟别故园，几逢明月不成圆。玉山今夜还逢月，依旧蛾眉到帐前。
王节妇诗为同年王之柱作
作者：何吾驺
朝代：明

天恐坠兮地恐裂，谁撑世界补倾缺。有母二十守孤孀，行如白玉心如铁。春雨秋霜漫冥冥，一盏孤灯对不灭。抱子辛勤事一经，双手絣澼每流血。览诵古今忠义俦，母也涕零子痛绝。此事断然天有知，一旦蓬蒿朝绛阙。子文万里绚云霞，母节一朝光日月。帝嘉风世母有功，九天雨露新纶秩。令子门前昼锦归，堂上管弦声不歇。王生王生绣衣裳，何以当年母纺绩。
王遂东国子招同李姜二宗伯席中听歌分得梁字二首
作者：何吾驺
朝代：明

狂士自有真，士亦未易狂。高会亦有需，为乐未易量。美酒买十斛，玉笙置两傍。丝竹鲜自然，清沁发宫商。一唱再三叹，馀音悉绕梁。客子满堂笑，主人情未央。虽则情未央，隐隐摧心肠。但怜歌者苦，未知听者伤。握手行当别，牵襟睇河梁。
王遂东国子招同李姜二宗伯席中听歌分得梁字二首·其一
作者：何吾驺
朝代：明

狂士自有真，士亦未易狂。高会亦有需，为乐未易量。美酒买十斛，玉笙置两傍。丝竹鲜自然，清沁发宫商。一唱再三叹，馀音悉绕梁。
王遂东国子招同李姜二宗伯席中听歌分得梁字二首·其二
作者：何吾驺
朝代：明

客子满堂笑，主人情未央。虽则情未央，隐隐摧心肠。但怜歌者苦，未知听者伤。握手行当别，牵襟睇河梁。
用韵答王东里都宪见寄
作者：何吾驺
朝代：明

不到纶扉到竹扉，邮筒千里梦来稀。入林我已殊须鬓，忧国君应减带围。云自八闽风乍满，秋生三径菊初肥。鲁阳饶有挥戈手，寒谷幽岩待晓晖。
田园春乐
作者：何吾驺
朝代：明

水涨乱天山，溶溶二月间。垂丝怜绿发，落片惜红颜。惊叶莺将去，当风鹊未还。不知春定处，树底听关关。
甲戌斋宿祈雪南郊
作者：何吾驺
朝代：明

懿铄维皇命，敬时开子辰。避殿廑斋盛，陈醴荐明禋。云雷风雨司，将命肃臣邻。晨曦紫宸前，舜德正调羹。黄道自天开，旌旆环缤纷。上驷何逶迤，仆御皆忱恂。泰阶灿六符，璿玑明玉衡。不显我高皇，日月星成文。圣人凛升中，天仗俨前陈。夙昔蓬蒿士，何幸列骏奔。既进复以返，稽首藉馨闻。虔将圣明命，敢告卑贱心。吾主躬尧舜，七载良殷勤。未睹太平象，顾瞻惟高旻。但使具血气，谁非维皇生。共庆雨旸若，蚩蚩咸乐耕。烽净销兵甲，长奉万千春。
甲申冬漫占
作者：何吾驺
朝代：明

受命封疆死亦香，抱头奔窜谓非忙。老生爱读张巡传，不识人间几不妨。
留别南安谢主人
作者：何吾驺
朝代：明

重雾侵衣到晓寒，东山怅别路漫漫。醉君昨夜帘前月，借向长安马上看。
病中雨夜寄悯茎上人二首
作者：何吾驺
朝代：明

欹枕经旬昼掩关，隔林何处是寒山。扶筇欲问维摩诘，底事浮生尚未閒。永夜禅心寂似冰，未须善识为传灯。漏残无耐穿窗雨，拈韵题诗寄老僧。
病中雨夜寄悯茎上人二首·其一
作者：何吾驺
朝代：明

欹枕经旬昼掩关，隔林何处是寒山。扶筇欲问维摩诘，底事浮生尚未閒。
病中雨夜寄悯茎上人二首·其二
作者：何吾驺
朝代：明

永夜禅心寂似冰，未须善识为传灯。漏残无耐穿窗雨，拈韵题诗寄老僧。
癸丑村居除夕
作者：何吾驺
朝代：明

溪光冉冉独长眠，抱膝酣看树杪烟。风雨梦中过一岁，藤萝洲上送残年。青山长得酬杯酒，白雪何人问简编。煮茗幽窗春亦好，深居宁肯受人怜。
癸未中秋
作者：何吾驺
朝代：明

寒蟾生昼洗苍苍，兔杵洴空玉作裳。竟夜彻朝无片翳，翘看直北尽如霜。
癸未岁暮纪怀
作者：何吾驺
朝代：明

罗罗三万路行多，晴腊淩霜岁又过。可叹诛求劳日月，愿从宵旰奠山河。不知谁作仲山甫，却忆当年马伏波。好办屠苏趁村鼓，时清遥听凯旋歌。
癸酉秋日赋菊二首
作者：何吾驺
朝代：明

今岁餐英得，新晴满院秋。玉摇书案润，芳荫石床幽。岂为寻香草，还宜度酒楼。东篱旧朋好，行复寄乡愁。含气开重九，流芳会此时。入餐方得理，欲摘未应私。白露谁为泫，青尊若与随。平分桃李色，勿使艳阳知。
癸酉秋日赋菊二首·其一
作者：何吾驺
朝代：明

今岁餐英得，新晴满院秋。玉摇书案润，芳荫石床幽。岂为寻香草，还宜度酒楼。东篱旧朋好，行复寄乡愁。
癸酉秋日赋菊二首·其二
作者：何吾驺
朝代：明

含气开重九，流芳会此时。入餐方得理，欲摘未应私。白露谁为泫，青尊若与随。平分桃李色，勿使艳阳知。
登瀛行
作者：何吾驺
朝代：明

天风飕飕刮双耳，翠旗苍虬双足起。曰驾予车放洞冥，东自扶桑徵弱水。策虹乘雾奔鼋鼍，会稽行七十万里。醴泉芝草何足奇，鹤氅羽衣两老子。挥麈微笑揖予登，袖出玉书云瀰瀰。言从子丑判二仪，水天鼎足郁雄奇。经历莽苍万千载，玄宫碧落无人知。巨灵应运开鸿秘，却产方朔金门儿。风土山川盛图画，汉皇仿佛将遇之。梦耶真耶几岁月，唐家学士宏文辞。竟将形像传阊阖，容易仙都轻度思。当今有道群真主，眷从丹垣开玉署。灏气层层列画楹，滴露淙淙垂绛柱。楼台百级绝纤埃，爰集诸贤艺玄圃。世界都从丹箓中，神仙何尝忘下土。始知予本谪仙流，百千万劫重鸣驺。闻言长拜惝以恍，日光云丽照丹邱。将予永永从吾子，左骖文豹右玄彪？相从一扣天门开，飞云施雨弥九洲。洞玄卷之不盈掬，他时重整十二楼。猗欤盘古开天至今日，乃复芝泥兰检遇石室。圯桥纳履匪真书，■石嘬髓纷怪谲。却笑方士去何年，阆苑琼坡几度仙。上真下界频招手，巨浪长风快著鞭。
白阳侯君写美人为当今第一手适前咏会真诗辄写此白阳曰当写万转千回四字一座奇绝
作者：何吾驺
朝代：明

王维作画画中诗，君向诗中领画师。月下泠泠拈四字，点睛飞去更何疑。
相逢行答赠梁彦隆
作者：何吾驺
朝代：明

豫章十日风雪逼，芦边苇岸寄踪迹。呻吟海外少知音，偃仰孤舟坐叹息。谁谓梁鸿早度关，隔舟借问不相识。推篷只手遽相招，揽衣大笑动颜色。何来天地此逢君，拔剑狂呼称莫逆。有酒有酒助谭锋，高歌高歌荡胸臆。意得挥手便千杯，兴来强项尽一石。嗟君才高未遇时，少年坎壈叹数奇。裋褐不掩尘满面，遨游东海谁能知。无乃古来豪杰多如此，何怪乡里群小儿。丈夫富贵咄相逼，东山少卧未应迟。饮君酒，壮君诗，嵚崎历落何雄奇。先秦犹有气，江东再见碑。吾欲携之袖中长倚和，千山万山斗陆离。
看山过小隐村宿黄氏山庄同诸子家从席上望三洲赋
作者：何吾驺
朝代：明

主人家住碧云幽，天半青山拂案头。大隐未应忘小隐，十洲聊已到三洲。吹箫可耐风生袂，把酒其如月满楼。珍重山庄鸡黍约，他年清梦绕林丘。
瞻礼能祖肉身二首
作者：何吾驺
朝代：明

西来真面目，寂后尚留身。万劫何曾变，真空不碍尘。风幡如在眼，菜肉若为陈。一段和光意，于兹欲度人。我迟未千载，不及祖生时。得接真如偈，都堪引导师。佛光犹在面，法宝可应私。倘使投针芥，传灯已在兹。
瞻礼能祖肉身二首·其一
作者：何吾驺
朝代：明

西来真面目，寂后尚留身。万劫何曾变，真空不碍尘。风幡如在眼，菜肉若为陈。一段和光意，于兹欲度人。
瞻礼能祖肉身二首·其二
作者：何吾驺
朝代：明

我迟未千载，不及祖生时。得接真如偈，都堪引导师。佛光犹在面，法宝可应私。倘使投针芥，传灯已在兹。
石岐旅馆汪山人携酒夜过
作者：何吾驺
朝代：明

自挈青尊好，深杯夜问天。海涛奔足下，山影入灯前。话旧寒更漏，披衣散暮烟。十千吾亦饮，拙性有谁怜。
神仙歌为区几翁八十一寿
作者：何吾驺
朝代：明

本自神仙人，别有神仙致。自昔翁寿余称诗，最忆当年谋国事。乃今八十东海滨，占星烨烨后车载。余不为翁羡后车，羡翁一往捐名利。种松皆作老龙鳞，山院梅花时满地。枇杷橘栗盛千章，一手栽成茂荫盖。堂上玉光何所陈，画笥韵轴古书肆。苍精复有老瓦盘，等閒觥兕难为贰。孙子能文复能诗，一代凤麟交膝戏。狂呼独与古人交，诗成喜向榄江寄。榄江之人老亦狂，前生酒债诗肠好兄弟。彼此交期四十秋，长安刻烛谈心细。一归沧海老风烟，落落扁舟空言迈。以今图画前称觞，五山堂上真水真山可曾绘。门开朱履灿列星，堂事终当留予位。予来翁必喜而歌，长声渺渺出天外。蒹葭萧落江水寒，一夕邀翁下堂拜。
神庙皇后挽词
作者：何吾驺
朝代：明

椒房不可间，翟茀恨偏多。德相朝阳杲，光留少海波。普天瞻宝婺，大地忽南柯。化作西王母，瑶池振玉珂。
秋夜宿环翠楼
作者：何吾驺
朝代：明

散帙虚窗秋叶飘，万山如寐野云遥。漏随流水销三楚，风度空明怅六朝。梦入罗浮疑化蝶，书开石室正观潮。刘晨莫讶游仙事，咫尺还应上绛霄。
秋悲四首
作者：何吾驺
朝代：明

三月春残泪满衣，九秋燕望重多违。霜深未识新陵在，雪落空悲旧社非。笛奏关山殊问夜，歌来京陌变降旂。可怜五色丝纶管，劝进书成刺齿肥。路断长淮泣杜鹃，鹤归华表也空传。玉桥十道长流水，御柳千条一炬烟。丹凤城南虚警跸，黄花戍外冷游畋。无繇再见重阳日，菊露糕筵下九天。玉阶草落变流萤，辇道宫门黯黯青。张悌不能忘相国，刘谌惟有告先灵。来朝走马无人问，夜雨淋铃可复听。肠断西风吹海子，洗妆楼外晓窗扃。函谷丸泥百二同，谁令三楚又秦中。书生说剑轻推毂，司马辞家便即戎。万国徵输成底事，十年忠鲠结长虹。宫车若使邀南幸，何用郊原哭未终。
秋悲四首·其一
作者：何吾驺
朝代：明

三月春残泪满衣，九秋燕望重多违。霜深未识新陵在，雪落空悲旧社非。笛奏关山殊问夜，歌来京陌变降旂。可怜五色丝纶管，劝进书成刺齿肥。
秋悲四首·其三
作者：何吾驺
朝代：明

玉阶草落变流萤，辇道宫门黯黯青。张悌不能忘相国，刘谌惟有告先灵。来朝走马无人问，夜雨淋铃可复听。肠断西风吹海子，洗妆楼外晓窗扃。
秋悲四首·其二
作者：何吾驺
朝代：明

路断长淮泣杜鹃，鹤归华表也空传。玉桥十道长流水，御柳千条一炬烟。丹凤城南虚警跸，黄花戍外冷游畋。无繇再见重阳日，菊露糕筵下九天。
秋悲四首·其四
作者：何吾驺
朝代：明

函谷丸泥百二同，谁令三楚又秦中。书生说剑轻推毂，司马辞家便即戎。万国徵输成底事，十年忠鲠结长虹。宫车若使邀南幸，何用郊原哭未终。
秋意
作者：何吾驺
朝代：明

几年不见长安月，重见长安月色光。宫瓦碧滋新治第，冠簪华对旧为郎。异时欢笑疏砧外，何处歌声白雁乡。为买元膏晞短发，清朝鹓鹭好相将。
秋扇
作者：何吾驺
朝代：明

团团明月起凉飔，留得轻寒满袖垂。诉情唯有春归燕，及见承恩披拂时。
秋日同黎君选徐木之侄明公儿准集愚公楼时方延僧诵法华经分赋四首
作者：何吾驺
朝代：明

高松散晓霜，梵诵满诸方。山就藏书地，游因选佛场。桂香连席草，竹色入藤床。采采蒹葭晚，无言趣自长。花经人意晚，醉色洽秋霜。久不同僧话，安知制象狂。六经皆注脚，一品自名香。老我澄湖得，天清上画航。近学无生偈，莲华染佛香。避人云欲懒，就水野偏长。鱼以听经跃，花滋微笑芳。燕山巫峡意，耐可泪沾裳。为有云萝癖，青山就短墙。古烟巢磊砢，新水漾潇湘。薄饮忘僧戒，高吟喜客狂。谁怜嵇阮辈，散发弄沧浪。
秋日同黎君选徐木之侄明公儿准集愚公楼时方延僧诵法华经分赋四首·其一
作者：何吾驺
朝代：明

高松散晓霜，梵诵满诸方。山就藏书地，游因选佛场。桂香连席草，竹色入藤床。采采蒹葭晚，无言趣自长。
秋日同黎君选徐木之侄明公儿准集愚公楼时方延僧诵法华经分赋四首·其三
作者：何吾驺
朝代：明

近学无生偈，莲华染佛香。避人云欲懒，就水野偏长。鱼以听经跃，花滋微笑芳。燕山巫峡意，耐可泪沾裳。
秋日同黎君选徐木之侄明公儿准集愚公楼时方延僧诵法华经分赋四首·其二
作者：何吾驺
朝代：明

花经人意晚，醉色洽秋霜。久不同僧话，安知制象狂。六经皆注脚，一品自名香。老我澄湖得，天清上画航。
秋日同黎君选徐木之侄明公儿准集愚公楼时方延僧诵法华经分赋四首·其四
作者：何吾驺
朝代：明

为有云萝癖，青山就短墙。古烟巢磊砢，新水漾潇湘。薄饮忘僧戒，高吟喜客狂。谁怜嵇阮辈，散发弄沧浪。
秋日题画
作者：何吾驺
朝代：明

叠嶂多秋色，柔风木叶飘。忘机于治乱，得趣在渔樵。似赴村前黍，还闻楼外箫。听空解忘味，镇日步溪桥。
秋海棠
作者：何吾驺
朝代：明

逸品无如秋海棠，别施颜色绝常妆。叶将满掌偏无俗，花自飞仙不为香。雨过殷红开冉冉，霜疏醉粉静庄庄。溪山素女嫣然笑，岂羡春宫锦瑟行。
立秋后一日同黎君选徐木之高沛卿傅元子暨准儿游古榕洲分赋
作者：何吾驺
朝代：明

秋飔生客思，朝爽向榕园。旧种赤松长，新编苦竹繁。湖烟沾几湿，云浪入杯翻。蕉叶何胜饮，恣君写道言。
竟夜示伯承弟
作者：何吾驺
朝代：明

竟夜沾花雨，无言对伯承。扣门深似海，永夕坐如冰。鼠戏频窥阁，蛾狂屡拂灯。遥怀寒雪里，欲枕不胜肱。
端州文来阁偶笔
作者：何吾驺
朝代：明

閒云野鹤自乘风，偶度瑶台感郁葱。四海一肩留著眼，五湖三亩乍飘蓬。烦情不到无言处，高论应归有漏中。碧荇田田天点点，巢由还听济川功。
竹枝词
作者：何吾驺
朝代：明

欢爱莲花紫艳妆，侬爱莲花白雪光。一夜东风吹雨急，虽同落地各衣裳。朝来东望火云生，一霎回头送雨声。乍暖乍寒无住著，十二时中总世情。东家女儿食兼珍，西壁含饴但素羹。待各长成十五六，食贫嫁得好良人。贵人高纛引褰帏，团扇交摇污满衣。只见长松箕踞者，也无是处也无非。四月秧青五月齐，稻花初雨照前堤。大家载酒商农务，莫遣西风到夏畦。稚子门前唱竹枝，花下佳人送和词。祇是闻声听不得，依稀犹似怨将离。
竹枝词·其一
作者：何吾驺
朝代：明

欢爱莲花紫艳妆，侬爱莲花白雪光。一夜东风吹雨急，虽同落地各衣裳。
竹枝词·其三
作者：何吾驺
朝代：明

东家女儿食兼珍，西壁含饴但素羹。待各长成十五六，食贫嫁得好良人。
竹枝词·其二
作者：何吾驺
朝代：明

朝来东望火云生，一霎回头送雨声。乍暖乍寒无住著，十二时中总世情。
竹枝词·其五
作者：何吾驺
朝代：明

四月秧青五月齐，稻花初雨照前堤。大家载酒商农务，莫遣西风到夏畦。
竹枝词·其六
作者：何吾驺
朝代：明

稚子门前唱竹枝，花下佳人送和词。祇是闻声听不得，依稀犹似怨将离。
竹枝词·其四
作者：何吾驺
朝代：明

贵人高纛引褰帏，团扇交摇污满衣。只见长松箕踞者，也无是处也无非。
答区几蘧见怀
作者：何吾驺
朝代：明

言过千古事，已订四年期。世路看难问，浮生去倍思。流光辞艾叶，凉雨度槐枝。可有秋风早，陶潜白社辞。
答欧子建见寄
作者：何吾驺
朝代：明

摇落深怜白社盟，文章子建是吾兄。十年壮志还春梦，一夕生涯听雨声。意气赠将生死谊，昂藏那傍古今名。此身未遽经沟渎，忍谓河流不复清。
答王觉斯见寄二首
作者：何吾驺
朝代：明

相去日以远，中怀日以积。浮云满目驰，淡然归兴夕。晨起出门行，苍山酿烟碧。双鲤从东来，好音破岑寂。澄江濯我缨，悠然见颜色。山鸟鸣间关，林风静容与。携将青玉案，行歌少俦侣。古谊日以疏，德毛鲜克举。大道本康庄，斯人独古处。何以报琼瑶，萧萧就汀渚。
答王觉斯见寄二首·其一
作者：何吾驺
朝代：明

相去日以远，中怀日以积。浮云满目驰，淡然归兴夕。晨起出门行，苍山酿烟碧。双鲤从东来，好音破岑寂。澄江濯我缨，悠然见颜色。
答王觉斯见寄二首·其二
作者：何吾驺
朝代：明

山鸟鸣间关，林风静容与。携将青玉案，行歌少俦侣。古谊日以疏，德毛鲜克举。大道本康庄，斯人独古处。何以报琼瑶，萧萧就汀渚。
篱菊
作者：何吾驺
朝代：明

寄质东篱戏晓姿，怀情殊异早春枝。经营先艺栽花地，密护常多处暑时。白瓣频惊丝鬓改，黄英犹恐露槐悲。若论细细浓开意，靖节归来有所思。
米仲诏招集漫园三首
作者：何吾驺
朝代：明

层楼四望海天多，北斗檐开太液波。酒熟湖烟频借色，寒轻花气迥当歌。移尊月自窥人上，近槛仙应解佩过。若为曙钟催子夜，不知春思湛庭柯。世路漫漫去复过，漫从帝里课松萝。浓香不散陶潜菊，柔翰其如逸少鹅。似送西山供案入，欲驱南海那云多。最怜半踏芳洲舫，衣袂翻然接绛河。几载行吟问汨罗，为楼秋水及恩波。偶来醉舞能邀月，无恙湖山许放歌。暗径度春芳阁转，斜窗低汉晚云过。寻盟肯订寒深夕，雪满青轩著钓蓑。
米仲诏招集漫园三首·其一
作者：何吾驺
朝代：明

层楼四望海天多，北斗檐开太液波。酒熟湖烟频借色，寒轻花气迥当歌。移尊月自窥人上，近槛仙应解佩过。若为曙钟催子夜，不知春思湛庭柯。
米仲诏招集漫园三首·其三
作者：何吾驺
朝代：明

几载行吟问汨罗，为楼秋水及恩波。偶来醉舞能邀月，无恙湖山许放歌。暗径度春芳阁转，斜窗低汉晚云过。寻盟肯订寒深夕，雪满青轩著钓蓑。
米仲诏招集漫园三首·其二
作者：何吾驺
朝代：明

世路漫漫去复过，漫从帝里课松萝。浓香不散陶潜菊，柔翰其如逸少鹅。似送西山供案入，欲驱南海那云多。最怜半踏芳洲舫，衣袂翻然接绛河。
米友石病中折红梨花见遗索题二首
作者：何吾驺
朝代：明

向来冷艳送馀香，素袖频看入未央。今日一枝赖君见，纱裙虽碧淡红妆。君自看花不耐春，病怀犹为惜芳晨。樱桃肯被妖红笑，半醉翻阶恼杀人。
米友石病中折红梨花见遗索题二首·其一
作者：何吾驺
朝代：明

向来冷艳送馀香，素袖频看入未央。今日一枝赖君见，纱裙虽碧淡红妆。
米友石病中折红梨花见遗索题二首·其二
作者：何吾驺
朝代：明

君自看花不耐春，病怀犹为惜芳晨。樱桃肯被妖红笑，半醉翻阶恼杀人。
红梨花
作者：何吾驺
朝代：明

玉梨带雪每同看，何处轻绯护粉寒。春暮樱桃犹著脸，东风杏子若为丹。敲残檀板留红泪，洗落胭脂照碧栏。莫使庄周为蝶去，乍惊绛雪夜漫漫。
胜好亭二首
作者：何吾驺
朝代：明

春风骀宕石狮崖，万木森森景自佳。山好未须高雁荡，水流是处似秦淮。醉来忘却金鱼袋，梦去空传玉燕钗。陶谢同游真不忝，临风吾欲赋无怀。胜好亭头春渐佳，尝令洒扫挹洪厓。秫田芝圃黄粱梦，雪鬓霜须紫玉钗。四望螺峰咸上席，五更槐雨欲侵街。谢公游陟俱忘夜，莫笑阳城醉客怀。
胜好亭二首·其一
作者：何吾驺
朝代：明

春风骀宕石狮崖，万木森森景自佳。山好未须高雁荡，水流是处似秦淮。醉来忘却金鱼袋，梦去空传玉燕钗。陶谢同游真不忝，临风吾欲赋无怀。
胜好亭二首·其二
作者：何吾驺
朝代：明

胜好亭头春渐佳，尝令洒扫挹洪厓。秫田芝圃黄粱梦，雪鬓霜须紫玉钗。四望螺峰咸上席，五更槐雨欲侵街。谢公游陟俱忘夜，莫笑阳城醉客怀。
自五羊归有怀陈愈章
作者：何吾驺
朝代：明

风雨登楼解梦思，竹林旧伴复何时。谁怜何逊梅花句，不见陈蕃悄自悲。归来卧病掩柴扉，潦倒杯前旧事稀。风物故乡逾自惜，谁令霜露独侵衣。
自五羊归有怀陈愈章·其一
作者：何吾驺
朝代：明

风雨登楼解梦思，竹林旧伴复何时。谁怜何逊梅花句，不见陈蕃悄自悲。
自五羊归有怀陈愈章·其二
作者：何吾驺
朝代：明

归来卧病掩柴扉，潦倒杯前旧事稀。风物故乡逾自惜，谁令霜露独侵衣。
自五羊归有怀陈愈章泊邵村闸李郭朱王四子邀饮移席僧寺寺荒凉甚去后不知其何地也·其一
作者：何吾驺
朝代：明
体裁：七言绝句

新月初明杨柳风，扁舟刚泊梵王宫。颠狂竟夜同僧醉，漏尽船开是梦中。
舟中早起
作者：何吾驺
朝代：明

晓望孤峰若可攀，江摇疏雨助潺湲。云深欲问茅君宅，岩畔都疑米氏山。便觉梦多琼岛路，不知身近玉虚班。却嫌刘阮俱凡士，得晤神仙草草还。
舟中留别天竺和尚
作者：何吾驺
朝代：明

倦即抛书隐衲衣，虚舟到处是禅机。凭君稳诵弥陀佛，待我功成拂袖归。每日登山作赋还，常馀苍翠染眉间。昨宵更作游仙梦，携尔同登万仞山。秋风凉夜话临歧，却到淩江分手时。对面寒山吹朔雪，非君谁和远游诗。山深洲渚不胜寒，念尔羁孤客计难。尔自杖头誇满百，春风容易上长安。
舟中留别天竺和尚·其一
作者：何吾驺
朝代：明

倦即抛书隐衲衣，虚舟到处是禅机。凭君稳诵弥陀佛，待我功成拂袖归。
舟中留别天竺和尚·其三
作者：何吾驺
朝代：明

秋风凉夜话临歧，却到淩江分手时。对面寒山吹朔雪，非君谁和远游诗。
舟中留别天竺和尚·其二
作者：何吾驺
朝代：明

每日登山作赋还，常馀苍翠染眉间。昨宵更作游仙梦，携尔同登万仞山。
舟中留别天竺和尚·其四
作者：何吾驺
朝代：明

山深洲渚不胜寒，念尔羁孤客计难。尔自杖头誇满百，春风容易上长安。
芙蓉
作者：何吾驺
朝代：明

灼灼繁花木末披，凭君江上采裳衣。何须更问倾城色，日日秋风尽醉归。
花朝寄怀欧嘉可谢伯子黎美周诸子言念去岁同游宝莲正今日也后晤何地可期
作者：何吾驺
朝代：明

去岁兹晨共访僧，夜深犹借佛前灯。但令作偈应无住，独喜吟诗得未曾。芳坞莺声春似故，玉沙蜡屐雨同登。看花恰到无言处，君在云山第几层。
花阡
作者：何吾驺
朝代：明

朝来最羡采花蜂，采得花心带露秾。何似美人头上采，故留芳冢倩云封。吴姬花比越姬多，经宿其如落腻何。就解玉钗轻印落，一锄黄土马嵬坡。砌成丘垄合葳蕤，十二云鬟碧玉枝。自是纤纤亲手付，莫教人唱落花词。昔闻种玉就蓝田，未信藏花结碧阡。芳草不须环翠幄，夜深还送买花钱。
花阡·其一
作者：何吾驺
朝代：明

朝来最羡采花蜂，采得花心带露秾。何似美人头上采，故留芳冢倩云封。
花阡·其三
作者：何吾驺
朝代：明

砌成丘垄合葳蕤，十二云鬟碧玉枝。自是纤纤亲手付，莫教人唱落花词。
花阡·其二
作者：何吾驺
朝代：明

吴姬花比越姬多，经宿其如落腻何。就解玉钗轻印落，一锄黄土马嵬坡。
花阡·其四
作者：何吾驺
朝代：明

昔闻种玉就蓝田，未信藏花结碧阡。芳草不须环翠幄，夜深还送买花钱。
苦雨三首
作者：何吾驺
朝代：明

经年结构荫高槐，一雨清斋化劫灰。欲向鸣蛙留半部，满床诗草送风雷。滮滮屋底走黄河，乍似鱼龙戏海过。谁谓凿坯堪遁去，惊回四壁已无多。阴精离毕已多时，玉女投壶恐未知。数尺兴波遑问路，何人霄汉漫裁诗。
苦雨三首·其一
作者：何吾驺
朝代：明

经年结构荫高槐，一雨清斋化劫灰。欲向鸣蛙留半部，满床诗草送风雷。
苦雨三首·其三
作者：何吾驺
朝代：明

阴精离毕已多时，玉女投壶恐未知。数尺兴波遑问路，何人霄汉漫裁诗。
苦雨三首·其二
作者：何吾驺
朝代：明

滮滮屋底走黄河，乍似鱼龙戏海过。谁谓凿坯堪遁去，惊回四壁已无多。
英德过吴侍御俨五故宅肃拜遗像赠乃子太学调阳
作者：何吾驺
朝代：明

乌台怀旧德，柏荫识遗贤。国士难为报，流风信可传。况森种玉瑞，得简避人篇。自昔深怀抱，披衣钟漏前。
莲花
作者：何吾驺
朝代：明

佳人初唱采莲词，正值花开日午时。不是污泥能不染，何缘清赏满涟漪。
菊
作者：何吾驺
朝代：明

本自餐霜色，弥深避俗姿。芙蓉无妒意，桂树得新知。忍对繁开泪，何堪盈手悲。每从离乱后，一倍话东篱。
落第南还晚泊黄牛村
作者：何吾驺
朝代：明

两山断尽夕阳边，荡漾溪沙泊小船。石壑带云阴欲雨，茅檐笼树暝含烟。新凉牛犊归桑薄，小满人家割麦田。何日数椽山里住，倦游空自忆林泉。
落花
作者：何吾驺
朝代：明

可怪前溪满树梅，不知人老不重回。但催颜色如花落，那得同花岁岁开。
落花
作者：何吾驺
朝代：明
体裁：诗

朝来树下问相思，红豆今年发几枝。不是愁心千万种，何缘都作泪珠垂。
葛介龛作山水大幅系诗见赠用韵奉答四首
作者：何吾驺
朝代：明

半幅淋漓薜荔墙，亭阴欲雨印苔苍。野人不识维摩诘，空羡严公赋草堂。閒云容易度危墙，千尺螺峰万点苍。省得主人频拄杖，闭门山色满西堂。得意宁因绢素墙，天然一笔莽苍苍。归途湖上看三竺，未似新篇醉雪堂。千尺长松压短墙，曲江风度对苍苍。更飞新句来南浦，展卷狂歌共一堂。
葛介龛作山水大幅系诗见赠用韵奉答四首·其一
作者：何吾驺
朝代：明

半幅淋漓薜荔墙，亭阴欲雨印苔苍。野人不识维摩诘，空羡严公赋草堂。
葛介龛作山水大幅系诗见赠用韵奉答四首·其三
作者：何吾驺
朝代：明

得意宁因绢素墙，天然一笔莽苍苍。归途湖上看三竺，未似新篇醉雪堂。
葛介龛作山水大幅系诗见赠用韵奉答四首·其二
作者：何吾驺
朝代：明

閒云容易度危墙，千尺螺峰万点苍。省得主人频拄杖，闭门山色满西堂。
葛介龛作山水大幅系诗见赠用韵奉答四首·其四
作者：何吾驺
朝代：明

千尺长松压短墙，曲江风度对苍苍。更飞新句来南浦，展卷狂歌共一堂。
西湖游什四首
作者：何吾驺
朝代：明

不见西湖二十年，重来还似剡溪船。新添绿柳苏堤月，半幅孤亭鄂庙烟。箫鼓送残都逝水，豪华如梦又前川。扁舟岂必功成后，乞得閒身也自仙。浮云恩怨错分明，担苦推閒煞有情。送出五湖看月色，时过三竺听松声。古贤只解留风节，道眼何曾问利名。饱食诸天香积寺，但凭鼎足好调羹。在处征舠和别棹，独留勺水荡名区。南来北去疑閒局，潭影山光互画图。欲吊忠魂过武穆，试凭清影访林逋。湖山不为閒游赏，含意何堪付酒徒。载酒湖山日未休，深情偷暇买方舟。因兹早谢丝纶出，到此真同李郭游。带雨尚过灵隐寺，淩风长啸藕花洲。携家盍寄云深处，况有高朋下榻留。
西湖游什四首·其一
作者：何吾驺
朝代：明

不见西湖二十年，重来还似剡溪船。新添绿柳苏堤月，半幅孤亭鄂庙烟。箫鼓送残都逝水，豪华如梦又前川。扁舟岂必功成后，乞得閒身也自仙。
西湖游什四首·其三
作者：何吾驺
朝代：明

在处征舠和别棹，独留勺水荡名区。南来北去疑閒局，潭影山光互画图。欲吊忠魂过武穆，试凭清影访林逋。湖山不为閒游赏，含意何堪付酒徒。
西湖游什四首·其二
作者：何吾驺
朝代：明

浮云恩怨错分明，担苦推閒煞有情。送出五湖看月色，时过三竺听松声。古贤只解留风节，道眼何曾问利名。饱食诸天香积寺，但凭鼎足好调羹。
西湖游什四首·其四
作者：何吾驺
朝代：明

载酒湖山日未休，深情偷暇买方舟。因兹早谢丝纶出，到此真同李郭游。带雨尚过灵隐寺，淩风长啸藕花洲。携家盍寄云深处，况有高朋下榻留。
见大庙峡梅花有怀落霞诸子二首
作者：何吾驺
朝代：明

峡隐梅花逼酒杯，一枝犹似落霞开。故园万树春应早，陇上何人许寄来。层岸吹雪洒寒衣，簇簇幽香向晚飞。不是故人能入梦，万山明月几时归。
见大庙峡梅花有怀落霞诸子二首·其一
作者：何吾驺
朝代：明

峡隐梅花逼酒杯，一枝犹似落霞开。故园万树春应早，陇上何人许寄来。
见大庙峡梅花有怀落霞诸子二首·其二
作者：何吾驺
朝代：明

层岸吹雪洒寒衣，簇簇幽香向晚飞。不是故人能入梦，万山明月几时归。
览家宗伯古林公天山堂集
作者：何吾驺
朝代：明

閒披金鉴许谁同，每忆先朝指佞忠。九庙有灵留铁面，千秋遗草照丹枫。天山堂外人犹昨，风月楼头韵转工。姜桂祇今馀辣性，秩宗南去有如翁。
访子建淡圃二首
作者：何吾驺
朝代：明

烟雨寻盟至，名园开几时。楼光浮水映，台影入云欹。绕径疑无路，穿林欲折枝。薜萝纷晚色，絺绤坐相披。三径长蓬蒿，林端举浊醪。有地供蔬菜，忘机去桔槔。白惊谈似马，青恋草如袍。灭烛开轩坐，风林月正高。
访子建淡圃二首·其一
作者：何吾驺
朝代：明

烟雨寻盟至，名园开几时。楼光浮水映，台影入云欹。绕径疑无路，穿林欲折枝。薜萝纷晚色，絺绤坐相披。
访子建淡圃二首·其二
作者：何吾驺
朝代：明

三径长蓬蒿，林端举浊醪。有地供蔬菜，忘机去桔槔。白惊谈似马，青恋草如袍。灭烛开轩坐，风林月正高。
访樵山歌
作者：何吾驺
朝代：明

访樵山兮渡洲渚，半渡歌兮渺何许。隔江亦有芙蓉心，相望何缘得共语。白鹭飞兮镜湖练，绿荷举兮美人面。美人不见隐闻声，惊落莲花满歌扇。
访樵山歌·其一
作者：何吾驺
朝代：明

访樵山兮渡洲渚，半渡歌兮渺何许。隔江亦有芙蓉心，相望何缘得共语。
访樵山歌·其二
作者：何吾驺
朝代：明

白鹭飞兮镜湖练，绿荷举兮美人面。美人不见隐闻声，惊落莲花满歌扇。
诸友长新夜饯
作者：何吾驺
朝代：明

雪在都门月度桥，青天若为友人邀。半肩乍卸忧时担，双耳初闻彻夜箫。携手祇应增笑笑，倾尊何用怅迢迢。非鱼非我谁知乐，到晓难为作黯销。
读史五首
作者：何吾驺
朝代：明

西汉文章尽剧秦，世风到此又安论。中兴满绘功臣像，谁为严陵写钓纶。委质为臣不二心，当年庞德节千寻。叩头于禁今安在，芳臭从前话到今。夜静春林怨杜鹃，声声啼入介山烟。不知望帝归何日，肠断相从十九年。乍支霜月照琵琶，拨断冰弦起暮笳。一百离宫无此曲，梦魂飞奏碧窗纱。一帘秋色送荆门，暮雨翻销郢客魂。旧国岧峣名下士，阳春白雪许谁论。
读史五首·其一
作者：何吾驺
朝代：明

西汉文章尽剧秦，世风到此又安论。中兴满绘功臣像，谁为严陵写钓纶。
读史五首·其三
作者：何吾驺
朝代：明

夜静春林怨杜鹃，声声啼入介山烟。不知望帝归何日，肠断相从十九年。
读史五首·其二
作者：何吾驺
朝代：明

委质为臣不二心，当年庞德节千寻。叩头于禁今安在，芳臭从前话到今。
读史五首·其五
作者：何吾驺
朝代：明

一帘秋色送荆门，暮雨翻销郢客魂。旧国岧峣名下士，阳春白雪许谁论。
读史五首·其四
作者：何吾驺
朝代：明

乍支霜月照琵琶，拨断冰弦起暮笳。一百离宫无此曲，梦魂飞奏碧窗纱。
读邵文庄公诸集寄题二泉书院四首
作者：何吾驺
朝代：明

天地立人乎，人立天地间。两仪几空桶，道义塞中边。蔚彼二泉流，昼夜何廉纤。挺起邵文庄，绝学夐尘寰。读书求日格，端笔经史删。周孔良不远，点易匪丹铅。大道曷荆榛，瓦釜肆詹詹。日出开氛翳，中流砥百川。仲尼训诸贤，惓惓宰政事。学问匪徒然，良为世道负。惟公洙泗心，爱人与训士。守许馀提携，白鹿指涯涘。纪纲外与中，精诚勤顾諟。圣主方鉴知，为母乞身矣。既隐图报恩，一泓惠泉水。何当超然堂，与公话骨髓。愿为真士夫，毋为假道学。一语足千秋，大道炳先觉。粤自假者趋，门墙生剥啄。夫子恶似非，乱苗良可惜。士苟得于中，乌用勤郛郭。俯仰百年间，谁为无愧怍。长歌点易诗，悠然会冲漠。静清何深处，无心是道籥。神龙不可豢，澄江不可挠。忍谓道委蛇，权阉屈矫矫。苦心漕政书，大笑出门了。戴笠自林丘，舞斑以终老。粹然證圣宗，舆论归皓皓。俎豆虚几筵，清风来荇藻。君子弗可谖，民秉终同好。一朝豺虎屏，青青易台草。
读邵文庄公诸集寄题二泉书院四首·其一
作者：何吾驺
朝代：明

天地立人乎，人立天地间。两仪几空桶，道义塞中边。蔚彼二泉流，昼夜何廉纤。挺起邵文庄，绝学夐尘寰。读书求日格，端笔经史删。周孔良不远，点易匪丹铅。大道曷荆榛，瓦釜肆詹詹。日出开氛翳，中流砥百川。
读邵文庄公诸集寄题二泉书院四首·其三
作者：何吾驺
朝代：明

愿为真士夫，毋为假道学。一语足千秋，大道炳先觉。粤自假者趋，门墙生剥啄。夫子恶似非，乱苗良可惜。士苟得于中，乌用勤郛郭。俯仰百年间，谁为无愧怍。长歌点易诗，悠然会冲漠。静清何深处，无心是道籥。
读邵文庄公诸集寄题二泉书院四首·其二
作者：何吾驺
朝代：明

仲尼训诸贤，惓惓宰政事。学问匪徒然，良为世道负。惟公洙泗心，爱人与训士。守许馀提携，白鹿指涯涘。纪纲外与中，精诚勤顾諟。圣主方鉴知，为母乞身矣。既隐图报恩，一泓惠泉水。何当超然堂，与公话骨髓。
读邵文庄公诸集寄题二泉书院四首·其四
作者：何吾驺
朝代：明

神龙不可豢，澄江不可挠。忍谓道委蛇，权阉屈矫矫。苦心漕政书，大笑出门了。戴笠自林丘，舞斑以终老。粹然證圣宗，舆论归皓皓。俎豆虚几筵，清风来荇藻。君子弗可谖，民秉终同好。一朝豺虎屏，青青易台草。
读郭汾阳传
作者：何吾驺
朝代：明

震主声名虑祸胎，当筵红粉故铺排。今人未作中兴事，先办堂前十二钗。
谒仙蜕丁野鹤
作者：何吾驺
朝代：明

閒云晴日护空庐，遗蜕翛然万象疏。须发尚存那是幻，尘埃不动总成虚。山中丹熟留烟灶，华表人归想道书。谁去谁来真野鹤，月明潮落事何如。
贺黄倬星太史母七十有一
作者：何吾驺
朝代：明

圣寿方无极，词垣首被恩。岁星在金马，桃实寄庭萱。帝宠文章贵，天成德齿尊。酒将茎露冷，斑惹御炉温。万里南山祝，千年北海樽。玉堂开锦宴，鸾驭集文园。水陆供仙馔，笙簧绕相门。紫荆有令弟，兰树识芳孙。及此忠为孝，同誇丝是言。昔称三乐具，今喜五伦敦。兰苑镂金石，螭头洁藻蘩。调元应有自，毋得颂纯坤。
赋别一路寒山
作者：何吾驺
朝代：明

古木千章杂薜萝，懒云苔径少人过。祇应著屐穿苔破，何意攀枝泫泪多。春好佳朋同锦瑟，秋深后夜冷云和。山花如笑堪酬酢，铁壁天风起浩歌。
赋别区象先观察出都二首
作者：何吾驺
朝代：明

十年载酒话前盟，每向长安洽弟兄。弹剑未销风雨合，挥杯其那暮烟生。犹馀瑞霭迎宵仗，独拥閒云出晓城。天下同心人易老，建牙何处可谈兵。交游渐散酒人旁，谁复深情共醉乡。捧檄今为观察使，题诗曾忆尚书郎。烟消砌雪寒逾白，骨老冈梅瘦转香。底事只今歌不得，长风吹送凤兮狂。
赋别区象先观察出都二首·其一
作者：何吾驺
朝代：明

十年载酒话前盟，每向长安洽弟兄。弹剑未销风雨合，挥杯其那暮烟生。犹馀瑞霭迎宵仗，独拥閒云出晓城。天下同心人易老，建牙何处可谈兵。
赋别区象先观察出都二首·其二
作者：何吾驺
朝代：明

交游渐散酒人旁，谁复深情共醉乡。捧檄今为观察使，题诗曾忆尚书郎。烟消砌雪寒逾白，骨老冈梅瘦转香。底事只今歌不得，长风吹送凤兮狂。
赋寄史道邻督
作者：何吾驺
朝代：明

天造繇来安可知，废兴原属祖皇司。九陵再灼神孙父，四海同归福国师。洒泣中朝兼将相，排空一统旧旌旗。明珠出蚌曾瞻识，尚忆寒光照凤池。
赋送刘须弥公祖
作者：何吾驺
朝代：明

奏凯韶西汗满衣，朝来拂袖万山晖。曾过碧院千株柳，肯有陶潜不爱归。苍苍欲堕地将倾，一夕繁忧百感生。若向五湖行便得，更谁铁骨干升平。
赋送刘须弥公祖·其一
作者：何吾驺
朝代：明

奏凯韶西汗满衣，朝来拂袖万山晖。曾过碧院千株柳，肯有陶潜不爱归。
赋送刘须弥公祖·其二
作者：何吾驺
朝代：明

苍苍欲堕地将倾，一夕繁忧百感生。若向五湖行便得，更谁铁骨干升平。
赋黄芍药
作者：何吾驺
朝代：明

药栏色色碧初馡，更剪轻槐入锦机。宫瓦晓晖摇锁甲，御袍斜积荫名妃。淡开池上笼鹅入，学舞楼头绘鹤归。未许牡丹题好友，莫矜宫粉尚新衣。
赐麦饼宴恭纪二首
作者：何吾驺
朝代：明

为喜甘霖命大官，祥开岐穗拥朱栏。制传内殿恩先满，春在三条赏未残。藿食岂知来禹食，玉盘犹拟见汤盘。一声一曲思何限，能及郊原麦秀寒。养贤原取及元元，况藉吾民著普存。万粒田间咸主德，一圆天上饱君恩。张筵并得倾维斗，宣食无烦问市垣。拟向归途歌鼓腹，四郊犹恐叹壶飧。
赐麦饼宴恭纪二首·其一
作者：何吾驺
朝代：明

为喜甘霖命大官，祥开岐穗拥朱栏。制传内殿恩先满，春在三条赏未残。藿食岂知来禹食，玉盘犹拟见汤盘。一声一曲思何限，能及郊原麦秀寒。
赐麦饼宴恭纪二首·其二
作者：何吾驺
朝代：明

养贤原取及元元，况藉吾民著普存。万粒田间咸主德，一圆天上饱君恩。张筵并得倾维斗，宣食无烦问市垣。拟向归途歌鼓腹，四郊犹恐叹壶飧。
赠友人
作者：何吾驺
朝代：明

三别桥东三暮春，折花相赠泪沾巾。不知来岁天涯去，花下那寻折赠人。
赠姚孟长四首
作者：何吾驺
朝代：明

别君四载馀，联床遂一月。涤荡千古怀，只字不可说。我有一片心，不说君应知。前山好明月，赠君云尽时。我心君应知，君心我亦得。大都无累人，洗出青天骨。花开方命酒，月落复闻箫。夙昔烟霞约，垂杨荫板桥。
赠姚孟长四首·其一
作者：何吾驺
朝代：明

别君四载馀，联床遂一月。涤荡千古怀，只字不可说。
赠姚孟长四首·其三
作者：何吾驺
朝代：明

我心君应知，君心我亦得。大都无累人，洗出青天骨。
赠姚孟长四首·其二
作者：何吾驺
朝代：明

我有一片心，不说君应知。前山好明月，赠君云尽时。
赠姚孟长四首·其四
作者：何吾驺
朝代：明

花开方命酒，月落复闻箫。夙昔烟霞约，垂杨荫板桥。
赠张老师九首
作者：何吾驺
朝代：明

仙郎声价重贤书，气有淩云岂子虚。初见三湘翔凤翥，更看南国化驺虞。长安日色照蓬莱，光耀三山直北来。定有金茎摛凤诏，峨峨天半五云开。千林花发衬琴声，六载心劳抚字情。不须振舄空中过，自有重瞳列姓名。世道艰难几变迁，洗天风雨净岚烟。即看逆浪奔涛日，谁作虚舟济大川。谁识真人葛稚川，丹成勾漏意悠然。就令南海花逾美，未信乘槎问日边。彭泽先生多种秫，河阳令尹亦栽花。何如清绝仁山地，静倚山扉月万家。桃李公门固自奇，南州孺子最追随。未论今日悬陈榻，尚忆当年倒屣时。菁莪造士有文翁，吴下谁为旧阿蒙。一自仁山秋月后，新诗句句入云中。谁令勋业拥江滨，四海苍生切帝臣。不但数篇循吏传，愿看高阁画麒麟。
赠张老师九首·其一
作者：何吾驺
朝代：明

仙郎声价重贤书，气有淩云岂子虚。初见三湘翔凤翥，更看南国化驺虞。
赠张老师九首·其七
作者：何吾驺
朝代：明

桃李公门固自奇，南州孺子最追随。未论今日悬陈榻，尚忆当年倒屣时。
赠张老师九首·其三
作者：何吾驺
朝代：明

千林花发衬琴声，六载心劳抚字情。不须振舄空中过，自有重瞳列姓名。
赠张老师九首·其九
作者：何吾驺
朝代：明

谁令勋业拥江滨，四海苍生切帝臣。不但数篇循吏传，愿看高阁画麒麟。
赠张老师九首·其二
作者：何吾驺
朝代：明

长安日色照蓬莱，光耀三山直北来。定有金茎摛凤诏，峨峨天半五云开。
赠张老师九首·其五
作者：何吾驺
朝代：明

谁识真人葛稚川，丹成勾漏意悠然。就令南海花逾美，未信乘槎问日边。
赠张老师九首·其八
作者：何吾驺
朝代：明

菁莪造士有文翁，吴下谁为旧阿蒙。一自仁山秋月后，新诗句句入云中。
赠张老师九首·其六
作者：何吾驺
朝代：明

彭泽先生多种秫，河阳令尹亦栽花。何如清绝仁山地，静倚山扉月万家。
赠张老师九首·其四
作者：何吾驺
朝代：明

世道艰难几变迁，洗天风雨净岚烟。即看逆浪奔涛日，谁作虚舟济大川。
赠斗初山人种水松
作者：何吾驺
朝代：明

欲访水龙眠，十万弥陀发。随风到涛声，有与烟霞骨。
赠曾鲁朴山人
作者：何吾驺
朝代：明

先生何许客，汗漫寄云游。到处谈杯酒，长天挂钓钩。鄱阳孤剑起，渤海一星浮。壁立空青柳，江流任白鸥。虚危辞旧舍，牛斗望南州。梅岭旌旗振，珠江花鸟愁。广陵虽已邈，彩笔亦何求。独鹤栖何处，飞云不可留。狂为曾皙后，赋比浩然优。水调歌声急，商音耳听秋。疾来山落石，漫奏涧行滮。定远虚存瞬，严陵有敝裘。长裾良自拙，短铗为谁谋。上岸愚公谷，乘航渔父讴。劫灰宁黑白，石火既蜉蝣。在在安羁旅，飘飘识客舟。忘机得乐土，问地取灵邱。万里行龙脉，千山夺虎头。吾家阮叔子，平素谢元收。已作张天网，曾将倒屣酬。歌风归大苑，结袂唱高楼。心计嘉毛遂，文声许马周。丹砂期未满，白石运良遒。忽尔知人死，长怀国士忧。悲风起大漠，朔草自惊秋。壮志思溟渤，哀诗见逗遛。寥寥琴欲破，寂寂暗难投。我亦临风客，君来并策骝。褰裳看世事，开眼傲王侯。梁甫吟初就，渡河乐正幽。家留千载业，路蹴小儿毬。刻鹄终非计，雕虫亦已悠。弥衡诚肮脏，原宪岂咿咻。长卧怀三窟，虚名重九牛。关山同腐朽，亩亩伴箜篌。看尔如传舍，吾身亦赘疣。太元差可草，五色已能耰。栖息一枝好，风光两共繇。
赠李伯襄
作者：何吾驺
朝代：明

谷风何萧萧，夜深吹我帏。我帏一何凉，起视仰光辉。银汉夜耿耿，云浮月渐低。感之抱长叹，物理诚难齐。飞蓬离本根，飘飖各东西。林鸟逐天末，白露委尘泥。俯仰一世间，流水将安归。人情各有托，雌黄诚靡倪。勉兹令德仪，毋为心所睽。
赠李伯襄北上
作者：何吾驺
朝代：明

香山昔有黄才伯，文章声名重五岳。宫詹夙侍至尊前，也冠诸生领解额。懿铄先秦两汉词，大历开元供挥霍。尔时黎梁诸君子，铅椠执鞭欣所托。道在山川气正王，岐海精灵应有作。卓哉此日李伯襄，五彩乍飞并眩愕。握腕十年风雨中，雌雄与君斗卓荦。余也蚤飞飞未前，君今一飞绝寥廓。淩峰濛雾穿青云，炫藻流晖仪凤阁。彩笔宁终第二人，奏赋定知冠上国。经生壮志羡雕虫，亘古雄文怜寂寞。谁知吾党旧登坛，肯与中原论一掷。虽然三载制科耳，底事千秋未萧索。今日后生不可量，才伯似君君胜伯。临河挝鼓送君行，万丈虹光赴帝阙。
赠林三阳歌者
作者：何吾驺
朝代：明

当时高义重金台，三十年来事未灰。死矣故人犹有后，晤来贤嗣不胜哀。徐君宿草谁曾往，谢傅西州首重回。莫向柏台论旧事，今人翻覆恐生猜。
赠欧子建三首
作者：何吾驺
朝代：明

行行日已迈，大运去者衰。唯书不尽言，唯日不尽思。俯仰一世间，能为几时姿。独有不朽言，留为后代知。先民区桢伯，时流景光仪。之子振家声，大雅在于兹。菉玉发灵辉，兰茝纷四驰。王风何凋零，冥观得其师。灿灿江河行，朗朗明星垂。斯文道未丧。千秋以有期。青青河之洲，盈盈陌上楼。娥娥二八妆，皎洁鸣琳球。俯首奏妙曲，大声何呦呦。噏翼飞鸟集，行云为之留。高山何萧萧，流水何悠悠。世无凤皇出，谁当复为俦。鹪鹩何悲鸣，不出丘与岑。鹤唳九皋彻，虎啸白日阴。山高易呼远，声短难为音。秋风薄林木，阳春变鸣禽。毁誉随所易，物理诚难任。爱子以令德，愿言附素琴。
赠欧子建三首·其一
作者：何吾驺
朝代：明

行行日已迈，大运去者衰。唯书不尽言，唯日不尽思。俯仰一世间，能为几时姿。独有不朽言，留为后代知。先民区桢伯，时流景光仪。之子振家声，大雅在于兹。菉玉发灵辉，兰茝纷四驰。王风何凋零，冥观得其师。灿灿江河行，朗朗明星垂。斯文道未丧。千秋以有期。
赠欧子建三首·其三
作者：何吾驺
朝代：明

鹪鹩何悲鸣，不出丘与岑。鹤唳九皋彻，虎啸白日阴。山高易呼远，声短难为音。秋风薄林木，阳春变鸣禽。毁誉随所易，物理诚难任。爱子以令德，愿言附素琴。
赠欧子建三首·其二
作者：何吾驺
朝代：明

青青河之洲，盈盈陌上楼。娥娥二八妆，皎洁鸣琳球。俯首奏妙曲，大声何呦呦。噏翼飞鸟集，行云为之留。高山何萧萧，流水何悠悠。世无凤皇出，谁当复为俦。
赠歌者
作者：何吾驺
朝代：明

去岁凭君看泽兰，楚云今夕更邀欢。名从片玉声逾藉，舞袖春风不解寒。
赠王黎公大行
作者：何吾驺
朝代：明

参天松柏影，来过此亭间。振古悬星汉，论心别水山。剑花看侠骨，冰镜照红颜。揽辔登东岱，丘陵孰敢攀。
赠道岸岸为愚庵高足非熊先生书二字赠之予为作偈
作者：何吾驺
朝代：明

道岸人书道岸字，道岸赠君道岸高。西方诸国波罗蜜，弱水津头试一毛。
赠邵彻夫
作者：何吾驺
朝代：明

百世渊源七尺身，别开手眼出风尘。表章更有无穷事，莫但云阶作主人。
赠钱公子仲驭南还应试
作者：何吾驺
朝代：明

太乙燃藜引巨毫，夔龙接武更争高。文澜天上尝千尺，试纵吴江八月涛。
赠门人罗子开孝廉二首
作者：何吾驺
朝代：明

昌气开鸿宝，瑶华挺异姿。高冈有奇树，凡鸟不敢仪。蔚彼五色羽，翱翔若有思。将为熙世瑞，奏声中祥徽。聿溯古羲轩，圣治方垂衣。愿言媲威鸟，令德灼来兹。古道惇伦懿，友谊贯中美。精气亘鸿濛，信心绝流倚。咨尔眷君臣，爱劳视犹子。玄纁誓久要，七尺何所矢。成言在密微，槃水鉴无滓。最哉无遐心，百川乃中砥。
赠门人罗子开孝廉二首·其一
作者：何吾驺
朝代：明

昌气开鸿宝，瑶华挺异姿。高冈有奇树，凡鸟不敢仪。蔚彼五色羽，翱翔若有思。将为熙世瑞，奏声中祥徽。聿溯古羲轩，圣治方垂衣。愿言媲威鸟，令德灼来兹。
赠门人罗子开孝廉二首·其二
作者：何吾驺
朝代：明

古道惇伦懿，友谊贯中美。精气亘鸿濛，信心绝流倚。咨尔眷君臣，爱劳视犹子。玄纁誓久要，七尺何所矢。成言在密微，槃水鉴无滓。最哉无遐心，百川乃中砥。
辛亥春二月朔日襄事先父于鹿鸣湾月山感赋
作者：何吾驺
朝代：明

吞声执绋不禁愁，才到天明便一丘。反哺只今空有血。望云何处更停眸。青山杳杳千年路，沧海悠悠百里舟。寒食春风岁时事，蒿庐行傍此山头。
辛巳九日宴驼山四首
作者：何吾驺
朝代：明

相传重九日，燕集出郊坰。咸结茱萸佩，兼娱菊蕊馨。执经怀谢石，赐宴忆江亭。云物长应好，临风叹独醒。千古龙山会，高风晋孟嘉。矫情时士赏，落帽至今嗟。何以陶彭泽，常时就菊花。篮舆归便得，有酒即为家。驼峰平似掌，重九屡开筵。为念游人满，何妨选胜偏。菊因霜早白，天为雁多烟。散步溪山得，毋须戏马前。洒扫罗浮梦，居然药市间。日暄行就谷，林密意兼山。宴乐片云上，樵苏薄暮还。神仙良有在，雨气乍潺潺。
辛巳九日宴驼山四首·其一
作者：何吾驺
朝代：明

相传重九日，燕集出郊坰。咸结茱萸佩，兼娱菊蕊馨。执经怀谢石，赐宴忆江亭。云物长应好，临风叹独醒。
辛巳九日宴驼山四首·其三
作者：何吾驺
朝代：明

驼峰平似掌，重九屡开筵。为念游人满，何妨选胜偏。菊因霜早白，天为雁多烟。散步溪山得，毋须戏马前。
辛巳九日宴驼山四首·其二
作者：何吾驺
朝代：明

千古龙山会，高风晋孟嘉。矫情时士赏，落帽至今嗟。何以陶彭泽，常时就菊花。篮舆归便得，有酒即为家。
辛巳九日宴驼山四首·其四
作者：何吾驺
朝代：明

洒扫罗浮梦，居然药市间。日暄行就谷，林密意兼山。宴乐片云上，樵苏薄暮还。神仙良有在，雨气乍潺潺。
辛未元日
作者：何吾驺
朝代：明

圣主新开泰，龙兴在四年。五云同捧日，万国共朝天。接踵夔龙后，赓歌舜禹前。讲衣香气满，长挹御炉烟。
辛酉使道宿涿州饮赵漳侯宅四首
作者：何吾驺
朝代：明

采采南山下，绿叶发长茎。素葩湛嫣香，玛瑙条疏英。言树高堂背，以写忘忧情。况兹宝婺光，九十常敷荣。惟此萱树花，亦名宜男草。君家老莱子，五十未孩抱。俄然产双璧，芳华并国宝。异乳乃同生，以欢北堂老。闻君祖陇陂，柳多连理枝。昊天贶令德，特地吐桢奇。合则为栋梁，联乃集凤仪。贤哉临漳侯，永不匮孝思。桂蕊朝丛丛，福生何穷期。孟冬戒行役，星轺不遑夕。有客御皇华，兰肴陈祖席。入门何所见，赵氏连城璧。蔼蔼庞公庐，高风如可即。维昔太史氏，贡采日予职。对此发遐思，将以课石室。
辛酉使道宿涿州饮赵漳侯宅四首·其一
作者：何吾驺
朝代：明

采采南山下，绿叶发长茎。素葩湛嫣香，玛瑙条疏英。言树高堂背，以写忘忧情。况兹宝婺光，九十常敷荣。
辛酉使道宿涿州饮赵漳侯宅四首·其三
作者：何吾驺
朝代：明

闻君祖陇陂，柳多连理枝。昊天贶令德，特地吐桢奇。合则为栋梁，联乃集凤仪。贤哉临漳侯，永不匮孝思。桂蕊朝丛丛，福生何穷期。
辛酉使道宿涿州饮赵漳侯宅四首·其二
作者：何吾驺
朝代：明

惟此萱树花，亦名宜男草。君家老莱子，五十未孩抱。俄然产双璧，芳华并国宝。异乳乃同生，以欢北堂老。
辛酉使道宿涿州饮赵漳侯宅四首·其四
作者：何吾驺
朝代：明

孟冬戒行役，星轺不遑夕。有客御皇华，兰肴陈祖席。入门何所见，赵氏连城璧。蔼蔼庞公庐，高风如可即。维昔太史氏，贡采日予职。对此发遐思，将以课石室。
过东林寺
作者：何吾驺
朝代：明

寺门黄叶午风飘，僧供清茶马首邀。不见远公长笑去，何人相送虎溪桥。
过信州关上饶高永丰二使君邀集赵忠献一杯亭二首
作者：何吾驺
朝代：明

昔贤曾此地，载酒感河山。策杖一杯外，孤亭四顾间。情深馀涕泪，兴到共跻攀。欲写千秋意，浓云不可删。五湖杯亦小，爱此葛阳杯。天地同襟枕，云山漫去来。雨声浮仗入，灯影隔江催。还忆京尘满，因君首重回。
过信州关上饶高永丰二使君邀集赵忠献一杯亭二首·其一
作者：何吾驺
朝代：明

昔贤曾此地，载酒感河山。策杖一杯外，孤亭四顾间。情深馀涕泪，兴到共跻攀。欲写千秋意，浓云不可删。
过信州关上饶高永丰二使君邀集赵忠献一杯亭二首·其二
作者：何吾驺
朝代：明

五湖杯亦小，爱此葛阳杯。天地同襟枕，云山漫去来。雨声浮仗入，灯影隔江催。还忆京尘满，因君首重回。
过梅州大司马吕东川宫赞李二何载酒江间望梅州金山用东老韵
作者：何吾驺
朝代：明

尘海劳劳索笑颜，江寒沙白望梅山。又开豪杰千秋眼，得借名贤半日閒。天外干戈凭阖辟，镜中鱼鸟待飞还。古来将相无多手，帆挂诸峰出暮湾。
过清远峡
作者：何吾驺
朝代：明

绝壁陡中流，沙明众壑幽。万山攒一水，两岸逼孤舟。雨色迷云母，涛声捲石尤。停桡望江口，天外风飕飕。
过濠州
作者：何吾驺
朝代：明

昔日龙飞地，春来听鸟啼。数家疏柳外，孤驿夕阳西。贫妇当寒户，饥乌噪暮堤。栖栖行路客，勒马问遗黎。
过许四首
作者：何吾驺
朝代：明

贤达何心博令名，直缘身世早相轻。放勋未易酬知己，得向箕山适我情。河畔萧萧长蔚蒿，牵牛一去解尘劳。世人浑说皇家好，秋色于今许颖高。尘沙漠漠几千秋，盖代英雄泪未收。但向弃瓢寻故事，清风明月总悠悠。高踪一过洗尘羁，世事多应任醉痴。若以巢由论大节，栖栖何自慰吾师。
过许四首·其一
作者：何吾驺
朝代：明

贤达何心博令名，直缘身世早相轻。放勋未易酬知己，得向箕山适我情。
过许四首·其三
作者：何吾驺
朝代：明

尘沙漠漠几千秋，盖代英雄泪未收。但向弃瓢寻故事，清风明月总悠悠。
过许四首·其二
作者：何吾驺
朝代：明

河畔萧萧长蔚蒿，牵牛一去解尘劳。世人浑说皇家好，秋色于今许颖高。
过许四首·其四
作者：何吾驺
朝代：明

高踪一过洗尘羁，世事多应任醉痴。若以巢由论大节，栖栖何自慰吾师。
过钟山望孝陵恭赋
作者：何吾驺
朝代：明

圣德元功不可思，钟山遥喜望威仪。汉唐无此真明主，汤武应惭大义师。王气绕陵疑执戟，紫光环卫想趋墀。山河万代如今日，嵩祝神孙读卧碑。
过青州五首
作者：何吾驺
朝代：明

洋洋东海上，接淅亦东归。先圣风斯远，今人事转非。放回甘万里，逆旅复多违。可是巢由叟，牵牛早息机。东风吹柳树，日暮絮纷飞。对此怀春色，其如叹客衣。雏凫浮水绿，野鹤带晴晖。芳草游人尽，天涯独未归。离怀杯酒散，到梦复凄其。经月青齐外，何时岭海湄。南池人不作，江上柳空迟。古迹成彫谢，中流有所思。早忆还家日，虚窗石几凉。以兹幽思剧，其奈客途长。在处忧风雨，所经少稻梁。梦魂能识路，高枕是吾乡。抱膝在鸿干，临风一解冠。数奇还落落，道拙竟漫漫。隐去犹川涉，归欤叹路难。得还守穷巷，不敢问长安。
过青州五首·其一
作者：何吾驺
朝代：明

洋洋东海上，接淅亦东归。先圣风斯远，今人事转非。放回甘万里，逆旅复多违。可是巢由叟，牵牛早息机。
过青州五首·其三
作者：何吾驺
朝代：明

离怀杯酒散，到梦复凄其。经月青齐外，何时岭海湄。南池人不作，江上柳空迟。古迹成彫谢，中流有所思。
过青州五首·其二
作者：何吾驺
朝代：明

东风吹柳树，日暮絮纷飞。对此怀春色，其如叹客衣。雏凫浮水绿，野鹤带晴晖。芳草游人尽，天涯独未归。
过青州五首·其五
作者：何吾驺
朝代：明

抱膝在鸿干，临风一解冠。数奇还落落，道拙竟漫漫。隐去犹川涉，归欤叹路难。得还守穷巷，不敢问长安。
过青州五首·其四
作者：何吾驺
朝代：明

早忆还家日，虚窗石几凉。以兹幽思剧，其奈客途长。在处忧风雨，所经少稻梁。梦魂能识路，高枕是吾乡。
送人
作者：何吾驺
朝代：明

相逢春日丽，凉露乍纷纷。白眼谁相妒，朱弦此送君。开尊邀暮雨，剪径扫秋云。握手清江上，幽怀不可闻。
送伦天瑞暂归石■二首
作者：何吾驺
朝代：明

客梦澄如练，况当山月秋。竹声消剩暑，槐露洗新愁。乍结王生袜，何当李子舟。故人暂相别，云暗海西头。一片山园色，君归可奈何。望随烟影杳，云入梦中多。独坐香风入，孤窗皎月过。广寒秋正好，期尔发狂歌。
送伦天瑞暂归石■二首·其一
作者：何吾驺
朝代：明

客梦澄如练，况当山月秋。竹声消剩暑，槐露洗新愁。乍结王生袜，何当李子舟。故人暂相别，云暗海西头。
送伦天瑞暂归石■二首·其二
作者：何吾驺
朝代：明

一片山园色，君归可奈何。望随烟影杳，云入梦中多。独坐香风入，孤窗皎月过。广寒秋正好，期尔发狂歌。
送侯若朴同年还商丘三首
作者：何吾驺
朝代：明

三叹斯文在，龙池起凤凰。美名同八洛，小陆更称狂。间世收鸿宝，弥天吐夜光。西山留别草，北极满琅琅。当朝论作赋，余意每难明。一日逢之子，千秋托友生。调声翻大历，选法动西京。坐忆同巢鸟，差池感和鸣。共赏长安月，同寻静竹盟。遽随秋色去，其奈客愁生。分柱弹孤鹤，留笺赋早莺。未须金马是，君自宝鸿名。
送侯若朴同年还商丘三首·其一
作者：何吾驺
朝代：明

三叹斯文在，龙池起凤凰。美名同八洛，小陆更称狂。间世收鸿宝，弥天吐夜光。西山留别草，北极满琅琅。
送侯若朴同年还商丘三首·其三
作者：何吾驺
朝代：明

共赏长安月，同寻静竹盟。遽随秋色去，其奈客愁生。分柱弹孤鹤，留笺赋早莺。未须金马是，君自宝鸿名。
送侯若朴同年还商丘三首·其二
作者：何吾驺
朝代：明

当朝论作赋，余意每难明。一日逢之子，千秋托友生。调声翻大历，选法动西京。坐忆同巢鸟，差池感和鸣。
送傅元子还蒲涧
作者：何吾驺
朝代：明

上山唯面壁，下山多采薇。夙昔诗与酒，领会皆禅机。君乘白云去，思君如调饥。因风欲随君，道远莫致之。寄言诸净侣，补衲予来衣。非云暂相访，百年将西归。
送冯介臣入金陵
作者：何吾驺
朝代：明

淮阴门地本书生，翊汉功成仄治兵。骏马雕弓何用著，数篇黄石到天京。
送冯鄂芝归新兴
作者：何吾驺
朝代：明

记得中秋看明月，大家握手话平生。明朝忍向江南别，不那风前听鸟声。
送准儿公车北上禺峡舟中赋时亲友咸集二首
作者：何吾驺
朝代：明

晓望荣光送帝畿，云来宫阙旧恩晖。亦曾携手看花入，犹自将行负背飞。三径种瓜时著膝，一江醉月览牵衣。圣明孝治思贤切，好策天人答北扉。松风萝月老馀寒，将子乘舟一钓竿。漱石英州予独卧，探梅庾岭尔还看。谈时何有推王猛，折屐多应笑谢安。吹彻琅璈天上曲，向来笙板未须弹。
送准儿公车北上禺峡舟中赋时亲友咸集二首·其一
作者：何吾驺
朝代：明

晓望荣光送帝畿，云来宫阙旧恩晖。亦曾携手看花入，犹自将行负背飞。三径种瓜时著膝，一江醉月览牵衣。圣明孝治思贤切，好策天人答北扉。
送准儿公车北上禺峡舟中赋时亲友咸集二首·其二
作者：何吾驺
朝代：明

松风萝月老馀寒，将子乘舟一钓竿。漱石英州予独卧，探梅庾岭尔还看。谈时何有推王猛，折屐多应笑谢安。吹彻琅璈天上曲，向来笙板未须弹。
送刘青岳太史使朝鲜
作者：何吾驺
朝代：明

龙飞九五应昌期，旷世明良有所思。口代天言迥禁苑，身将皇极履边陲。江繁宿雨孤舟夜，山暝春烟匹马时。尽道朝鲜看日出，即今南极五云垂。
送别陈子明
作者：何吾驺
朝代：明

经年社事阻相期，乍可溪头挹酒卮。忽语漫漫从此别，愁心一夜绕江湄。如此云山尔独行，骊驹歌罢不胜情。试看一片青天色，忽向江头送雨声。
送别陈子明·其一
作者：何吾驺
朝代：明

经年社事阻相期，乍可溪头挹酒卮。忽语漫漫从此别，愁心一夜绕江湄。
送别陈子明·其二
作者：何吾驺
朝代：明

如此云山尔独行，骊驹歌罢不胜情。试看一片青天色，忽向江头送雨声。
送同年寇葵衷还里
作者：何吾驺
朝代：明

与君同门复同心，一日不见愁盈襟。有时招邀到燕市，我为高歌君为斟。酒中慷慨论千古，意气宁为黄金许。辽左烽烟飞羽驰，相对裂眦瞑不语。秋风君著锦衣归，高堂欢笑色欲飞。而我似潜复似跃，胡芦烂醉欲何为。
送同年彭紫岳出按关中
作者：何吾驺
朝代：明

揽辔登车泰象开，洮河奔放始闻雷。七年辇下葵心苦，万里城头凤影回。去日和风吹铁面，到时秋气肃乌台。离情一片悬骢马，疏草还看傍日来。
送周廷吹之广平二首
作者：何吾驺
朝代：明

秋空澹无际，之子复孤征。步雪归津里，乘春到广平。人疑琴里见，花待院中明。后夜双飞舄，还应傍帝城。宿愿何因惬，邯郸酒正新。应消明月夜，相待晓山春。清梦凭来羽，狂歌伴去尘。心期终不语，高日上城闉。
送周廷吹之广平二首·其一
作者：何吾驺
朝代：明

秋空澹无际，之子复孤征。步雪归津里，乘春到广平。人疑琴里见，花待院中明。后夜双飞舄，还应傍帝城。
送周廷吹之广平二首·其二
作者：何吾驺
朝代：明

宿愿何因惬，邯郸酒正新。应消明月夜，相待晓山春。清梦凭来羽，狂歌伴去尘。心期终不语，高日上城闉。
送姚司理座主赴内召六首
作者：何吾驺
朝代：明

才烂烟波笔掣云，一朝鸿宝动朝绅。昌黎文自能驱鳄，不信潮阳不借君。苍松寒雪迥无尘，法雨如膏万树春。若问玉壶清绝处，青天空碧照璘珣。波摇岳动起潮湄，万国观风此一时。天子欲兴周礼乐，大官先盛汉威仪。千年爨下得逢君，坐使孤弦绕白云。此曲祇今歌未得，感恩空自指秋雯。谁向龙门指别途，秋风应似别情纡。珠宫一片波心月，得入仙舟梦里无。民事纷纷日未休，东南输运似江流。定陈天下艰难计，早为南方借箸筹。
送姚司理座主赴内召六首·其一
作者：何吾驺
朝代：明

才烂烟波笔掣云，一朝鸿宝动朝绅。昌黎文自能驱鳄，不信潮阳不借君。
送姚司理座主赴内召六首·其三
作者：何吾驺
朝代：明

波摇岳动起潮湄，万国观风此一时。天子欲兴周礼乐，大官先盛汉威仪。
送姚司理座主赴内召六首·其二
作者：何吾驺
朝代：明

苍松寒雪迥无尘，法雨如膏万树春。若问玉壶清绝处，青天空碧照璘珣。
送姚司理座主赴内召六首·其五
作者：何吾驺
朝代：明

谁向龙门指别途，秋风应似别情纡。珠宫一片波心月，得入仙舟梦里无。
送姚司理座主赴内召六首·其六
作者：何吾驺
朝代：明

民事纷纷日未休，东南输运似江流。定陈天下艰难计，早为南方借箸筹。
送姚司理座主赴内召六首·其四
作者：何吾驺
朝代：明

千年爨下得逢君，坐使孤弦绕白云。此曲祇今歌未得，感恩空自指秋雯。
送孙公子还贵州
作者：何吾驺
朝代：明

铁城凉风夜萧瑟，把酒酣歌情转剧。相期双翮付青云，骊驹夜动何匆逼。忆昔思亲万里趋，苜蓿斋头何所适。吾师青毡一局寒，公子怀中双白璧。锋露宁缘锥处囊，青天倚剑生颜色。同调终当流水知，襟期共对能相识。天下有情师与汝，岂但通家称莫逆。行酒清斋续夜灯，梅花片片芬瑶席。却言公子思南归，乍别同心增怆咽。马首牵丝游子肠，羊城后夜先相忆。虽然鸿鹄飞高天，安能膝下长侍侧。丈夫出门耐风霜，逆旅穷愁应不惜。扬帆且复赋新诗，粤山嵯峨粤水碧。醉看百越几山川，何似梁州旧风物。碧鸡归复故乡时，岭云为衣花作骨。谁当远道寄相思，何以相逢在北极。
送宝生度岭
作者：何吾驺
朝代：明

佛道广大莫自小，佛道灵通莫迷窅。芒鞋卓锡走天涯，归看家山青未了。
送张尊生孝廉
作者：何吾驺
朝代：明

三年一下榻，又复送津头。剪烛论孤笑，焚香度莫愁。撷花光宿雨，印月气横秋。雄剑曾三淬，提携上酒楼。
送张希之还楚二首
作者：何吾驺
朝代：明

寥寥天地间，张君实奇绝。磊落饶意气，昂藏秀丰骨。掀手制三湘，荡胸吞百粤。少能读父书，寄思在寥阔。相期崇明德，会晤何时歇。秋风一夜寒，念我远离别。秋风日夕彻，百草萋以寒。促织何悲鸣，玄蝉鸣树间。送子不忍别，执手意潺湲。丈夫生一世，泯泯非所欢。归当益努力，毋为时习安。愿寄长风翼，千里慰盘桓。
送张希之还楚二首·其一
作者：何吾驺
朝代：明

寥寥天地间，张君实奇绝。磊落饶意气，昂藏秀丰骨。掀手制三湘，荡胸吞百粤。少能读父书，寄思在寥阔。相期崇明德，会晤何时歇。秋风一夜寒，念我远离别。
送张希之还楚二首·其二
作者：何吾驺
朝代：明

秋风日夕彻，百草萋以寒。促织何悲鸣，玄蝉鸣树间。送子不忍别，执手意潺湲。丈夫生一世，泯泯非所欢。归当益努力，毋为时习安。愿寄长风翼，千里慰盘桓。
送李伯苓
作者：何吾驺
朝代：明

坐破蒲团慧自生，雪窗何处问袁宏。欲寻花雨东风面，别有新篇佐渭城。
送林道生父母赴金陵应选
作者：何吾驺
朝代：明

鸣榔江上波，江水朝宗广。王气眺金陵，真人起草莽。五载冰雪姿，言附龙鳞上。皇极顿纲维，君子道自长。白笔耀丹垣，湛露分仙掌。最哉素心人，企赓虞弦响。
送比部张武程老师谪外便道还楚
作者：何吾驺
朝代：明

击筑高歌行路难，嗟君此别出长安。九年拙吏应多罪，三叠愁弦不敢弹。过鲁凄凄寒食尽，还荆忽忽暮春残。孟林好问当年事，莫向风前说谪官。
送蔡五岳使君
作者：何吾驺
朝代：明

玉壶照谢碧琅玕，金浆晓湛玛瑙寒。一啜形神浑欲释，咫尺翻涵沧海观。吾师气味洵如此，青天秀出梧桐美。鉴底澄空迥绝尘，璧月上映千寻水。从来士为知己伸，岂弟君子能作人。顾盼枯朽生光彩，吹嘘满目皆阳春。君不见夜光黯黯宁堪恃，按剑道傍固应尔。又不见楚庭刖足怀贞璧，若不成珍便成石。学生落落十年间，佯狂偃仰栖空山。啮菜茹荼辄自活，何期振翮生羽翰。大江日夜东南流，滔滔今古何时休。便是河清有时俟，千秋壮士朱颜愁。无乃丈夫生而重知己，白眼青天亦徒尔。莫言贫贱可骄人，不遇吾师我应已。所悲生计如波澜，枕块惨淡摧心肝。容易及门献赋执君鞭，可堪临歧矫首攀君辕。古来圣主得贤臣，北山雨露南山云。男儿相知在万里，南北东西宁讵论。
送蔡五岳明府应内召
作者：何吾驺
朝代：明

花开如锦日，琴叶正明时。凤诏传天语，龙章出禁帷。怀珠原闪烁，韫玉更离奇。秀彻湖山色，寒清炎海湄。西方开宝筏，东鲁见心师。一字闻真谛，千秋仰德慈。剑锋从悟入，笔力借神驰。文藻轻班马，瑶华绝献羲。堂开心寂寂，政晏日迟迟。瘴海初闻颂，仁山静赋诗。宝屠浮百尺，高馆望层漪。欲接乾坤气，先分混沌仪。锄强不避虎，扶弱讵欺儿。才子初为令，真人今在兹。元风清有韵，雅度赏应私。忆我方倾盖，怜君便解颐。群鸡一此鉴，独鹤谬相知。言以兰同气，香随茝见贻。振衣秋霭净，聆语晓云披。自愧嵇康懒，何妨小陆痴。通家欣就业，解榻倏相辞。百里言淹滞，三洲惜别离。巽申天上命，离焕日中曦。暂借金陵署，终当玉殿随。埋轮看壮气，鸣凤肃霜姿。圣后方张网，良臣已奉绥。麒麟原有阁，鸑鷟待来墀。致主同尧舜，纡猷侣稷夔。河明净天影，云动起凉飔。送送秋光冷，行行玉露垂。欲随双羽翼，难写寸心期。题柱神先往，弃繻气未衰。中原犹逐鹿，天下可追骐。握手暂相别，馀情到酒卮。
送谢鸣明还楚
作者：何吾驺
朝代：明

春到春归不奈情，望夫山下有人行。去怜黄鸟三春色，归按梅花五月声。翡翠襟中兰有梦，芙蓉帐底月初生。逶迤莫问桑间妇，吹彻秦箫梦里迎。
送邱毛伯御史请告还里
作者：何吾驺
朝代：明

才子新袍獬豸文，著将名姓肃朝氛。一封借沐三江水，匹马贪看五老云。在握灵蛇明夏火，出群孤翮入秋雯。等閒词赋名山业，疏草当今正忆君。
送郭天门开府江西二首
作者：何吾驺
朝代：明

悠悠旌旆羽书同，西指三江节制雄。重见搴帷歌湛露，遥听吹角起清风。周家玈矢原三锡，汉代麒麟第一功。烽火坐销肤奏入，笑看新诏五云中。十年冰鉴自天官，八座新登大将坛。文武竞絿光节钺，江湖襟带靖波澜。令公勋业谁能并，开府清新和转难。为报壶浆诸父老，岭云不比豫章看。
送郭天门开府江西二首·其一
作者：何吾驺
朝代：明

悠悠旌旆羽书同，西指三江节制雄。重见搴帷歌湛露，遥听吹角起清风。周家玈矢原三锡，汉代麒麟第一功。烽火坐销肤奏入，笑看新诏五云中。
送郭天门开府江西二首·其二
作者：何吾驺
朝代：明

十年冰鉴自天官，八座新登大将坛。文武竞絿光节钺，江湖襟带靖波澜。令公勋业谁能并，开府清新和转难。为报壶浆诸父老，岭云不比豫章看。
送郭菽子
作者：何吾驺
朝代：明

夏云流火池荷碧，金门騕袅驱长陌。才子剑光淬芙蓉，万马欲先先不得。轻鞭挥落锦宫衣，将访苍龙南海漪。平原有士为君舞，岭烟吹散生秋露。锦嫣玉馔满堂喧，双眸青天辔如组。
送长发弟出宰富春
作者：何吾驺
朝代：明

清是吾家事，贫同旧社灯。乘秋入花县，深夜过垂藤。洗砚生阶草，搴帘积案冰。澄怀观万物，一苇借胡僧。
送陈愈章
作者：何吾驺
朝代：明

三年洗尽离愁字，却到君行更断肠。梅福转逃名姓隐，严陵归钓水云乡。烛花未落登楼梦，夜月偏怜载酒航。解缆垂杨春并往，浓烟深树怅苍茫。
送陈集生奉使祀南海道八平湖省觐尊公因将毋及仲氏归里十首
作者：何吾驺
朝代：明

垂髫喧白社，叹息结忘年。自待承明诏，长歌伐木篇。笔花逢睿赏，冠玉与谁传。几日违文酒，何堪望似仙。惊座才名久，先皇擢第三。风流奄晋代，诗雅继周南。帝里行将远，天花可待探。春岩传使节，幽赏不胜耽。偶作金台侣，偏惊雪调骈。隆中犹抱膝，稷下半谈天。危坐时终日，狂歌忽几年。芙蓉江上梦，秋色想联翩。去年吟夏木，携酒听黄鹂。以我此时意，看君别后思。弹琴流水远，击筑暮云迟。夜雨瀛亭后，怀人大海湄。子虚亡是出，载赋上林篇。观海还今日，高风忽惝然。春阴依济岸，炎雨上吴船。得句开尊地，休须门客传。相见倍相依，君归我未归。皇华辞禁苑，爱日省亲闱。金粟传宫彩，龙湫到舞衣。长安乔树稳，乡思傍萱菲。湖山行几日，系舸弄珠楼。我欲题鹦鹉，何人在上头。瀑泉环壑响，霁月淡林幽。早念五羊上，鼋宫溯海浮。北辰持绛节，南越鳄波消。落日一帆稳，长风五两骄。海王亲拥彗，湘女喜披绡。上客金门贵，龙宫不敢邀。山川流景别，顷刻幻晴空。客骑朝曦远，羁怀野望通。吹篪流逸响，戴笠有孤踪。朔雪方偕计，能无整旆同。应开数亩地，种秫复栽花。泼墨森岩秀，抽毫映物华。缥缃太史宅，烟雨野人家。即复朝天去，吾将访钓槎。
送陈集生奉使祀南海道八平湖省觐尊公因将毋及仲氏归里十首·其一
作者：何吾驺
朝代：明

垂髫喧白社，叹息结忘年。自待承明诏，长歌伐木篇。笔花逢睿赏，冠玉与谁传。几日违文酒，何堪望似仙。
送陈集生奉使祀南海道八平湖省觐尊公因将毋及仲氏归里十首·其七
作者：何吾驺
朝代：明

湖山行几日，系舸弄珠楼。我欲题鹦鹉，何人在上头。瀑泉环壑响，霁月淡林幽。早念五羊上，鼋宫溯海浮。
送陈集生奉使祀南海道八平湖省觐尊公因将毋及仲氏归里十首·其三
作者：何吾驺
朝代：明

偶作金台侣，偏惊雪调骈。隆中犹抱膝，稷下半谈天。危坐时终日，狂歌忽几年。芙蓉江上梦，秋色想联翩。
送陈集生奉使祀南海道八平湖省觐尊公因将毋及仲氏归里十首·其九
作者：何吾驺
朝代：明

山川流景别，顷刻幻晴空。客骑朝曦远，羁怀野望通。吹篪流逸响，戴笠有孤踪。朔雪方偕计，能无整旆同。
送陈集生奉使祀南海道八平湖省觐尊公因将毋及仲氏归里十首·其二
作者：何吾驺
朝代：明

惊座才名久，先皇擢第三。风流奄晋代，诗雅继周南。帝里行将远，天花可待探。春岩传使节，幽赏不胜耽。
送陈集生奉使祀南海道八平湖省觐尊公因将毋及仲氏归里十首·其五
作者：何吾驺
朝代：明

子虚亡是出，载赋上林篇。观海还今日，高风忽惝然。春阴依济岸，炎雨上吴船。得句开尊地，休须门客传。
送陈集生奉使祀南海道八平湖省觐尊公因将毋及仲氏归里十首·其八
作者：何吾驺
朝代：明

北辰持绛节，南越鳄波消。落日一帆稳，长风五两骄。海王亲拥彗，湘女喜披绡。上客金门贵，龙宫不敢邀。
送陈集生奉使祀南海道八平湖省觐尊公因将毋及仲氏归里十首·其六
作者：何吾驺
朝代：明

相见倍相依，君归我未归。皇华辞禁苑，爱日省亲闱。金粟传宫彩，龙湫到舞衣。长安乔树稳，乡思傍萱菲。
送陈集生奉使祀南海道八平湖省觐尊公因将毋及仲氏归里十首·其十
作者：何吾驺
朝代：明

应开数亩地，种秫复栽花。泼墨森岩秀，抽毫映物华。缥缃太史宅，烟雨野人家。即复朝天去，吾将访钓槎。
送陈集生奉使祀南海道八平湖省觐尊公因将毋及仲氏归里十首·其四
作者：何吾驺
朝代：明

去年吟夏木，携酒听黄鹂。以我此时意，看君别后思。弹琴流水远，击筑暮云迟。夜雨瀛亭后，怀人大海湄。
送雷伯鳞年兄得请扶侍还澄江十五首
作者：何吾驺
朝代：明

与君同日直承明，春雨秋花无限情。一夕天涯分万里，不知身世寄浮萍。幽窗煮茗泛虚清，共读南华一卷经。读罢还同黄菜饭，他年休负此时情。尽道词垣昼锦归，锦衣何似旧斑衣。潘舆白发双辞阙，不怨云边去住违。辘轳宫井散群鸦，左掖门边览雪华。分赋琼英能几日，大棋山外望归槎。才到刀头便不閒，聿来诗酒总潺湲。弦离带缓缘何事，明日千山与万山。梅岭奇梨共日南，就中万里复眈眈。遥知别后书难寄，一字相思当百函。穴壁邻光夜不迷，鸣珂曙色待金闺。畔龙城里龙归去，龙友何年过玉溪。玉署新题倚马多，问奇亭外许谁过。石厓著述还应纪，莫遣千秋负薜萝。十龄文彩普含城，十七游燕客尽倾。万马群中誇汗血，谁教归去有悲鸣。西山朝爽动相闻，昨夜离筵忍送君。余自不禁燕市酒，未应衫袖泪纷纷。瀛洲携酒听黄鹂，犹忆陈生限韵诗。回首故人为客尽，绿槐深院可胜思。辽阳烟火照都城，底事忧时白发生。临别豪华君记取，重来恐已不胜情。驱车三晋复荆门，伏暑炎歊使我烦。爱汝玉壶冰影泻，更裁春雪点郊原。春风容易结浓蘩，却到秋深未可论。静悟莲华池上业，他时相见寂无言。三载同君揽秋月，秋月澄澄盈乍缺。越王台上望罗摩，此时见月心应绝。
送雷伯鳞年兄得请扶侍还澄江十五首·其一
作者：何吾驺
朝代：明

与君同日直承明，春雨秋花无限情。一夕天涯分万里，不知身世寄浮萍。
送雷伯鳞年兄得请扶侍还澄江十五首·其七
作者：何吾驺
朝代：明

穴壁邻光夜不迷，鸣珂曙色待金闺。畔龙城里龙归去，龙友何年过玉溪。
送雷伯鳞年兄得请扶侍还澄江十五首·其三
作者：何吾驺
朝代：明

尽道词垣昼锦归，锦衣何似旧斑衣。潘舆白发双辞阙，不怨云边去住违。
送雷伯鳞年兄得请扶侍还澄江十五首·其九
作者：何吾驺
朝代：明

十龄文彩普含城，十七游燕客尽倾。万马群中誇汗血，谁教归去有悲鸣。
送雷伯鳞年兄得请扶侍还澄江十五首·其二
作者：何吾驺
朝代：明

幽窗煮茗泛虚清，共读南华一卷经。读罢还同黄菜饭，他年休负此时情。
送雷伯鳞年兄得请扶侍还澄江十五首·其五
作者：何吾驺
朝代：明

才到刀头便不閒，聿来诗酒总潺湲。弦离带缓缘何事，明日千山与万山。
送雷伯鳞年兄得请扶侍还澄江十五首·其八
作者：何吾驺
朝代：明

玉署新题倚马多，问奇亭外许谁过。石厓著述还应纪，莫遣千秋负薜萝。
送雷伯鳞年兄得请扶侍还澄江十五首·其六
作者：何吾驺
朝代：明

梅岭奇梨共日南，就中万里复眈眈。遥知别后书难寄，一字相思当百函。
送雷伯鳞年兄得请扶侍还澄江十五首·其十
作者：何吾驺
朝代：明

西山朝爽动相闻，昨夜离筵忍送君。余自不禁燕市酒，未应衫袖泪纷纷。
送雷伯鳞年兄得请扶侍还澄江十五首·其十一
作者：何吾驺
朝代：明

瀛洲携酒听黄鹂，犹忆陈生限韵诗。回首故人为客尽，绿槐深院可胜思。
送雷伯鳞年兄得请扶侍还澄江十五首·其十三
作者：何吾驺
朝代：明

驱车三晋复荆门，伏暑炎歊使我烦。爱汝玉壶冰影泻，更裁春雪点郊原。
送雷伯鳞年兄得请扶侍还澄江十五首·其十二
作者：何吾驺
朝代：明

辽阳烟火照都城，底事忧时白发生。临别豪华君记取，重来恐已不胜情。
送雷伯鳞年兄得请扶侍还澄江十五首·其十五
作者：何吾驺
朝代：明

三载同君揽秋月，秋月澄澄盈乍缺。越王台上望罗摩，此时见月心应绝。
送雷伯鳞年兄得请扶侍还澄江十五首·其十四
作者：何吾驺
朝代：明

春风容易结浓蘩，却到秋深未可论。静悟莲华池上业，他时相见寂无言。
送雷伯鳞年兄得请扶侍还澄江十五首·其四
作者：何吾驺
朝代：明

辘轳宫井散群鸦，左掖门边览雪华。分赋琼英能几日，大棋山外望归槎。
送雷伯鳞年兄得请扶侍还澄江十五首春日送金亨甫别其兄元甫还楚二首·其一
作者：何吾驺
朝代：明
体裁：七言绝句

绿酒离亭雁北飞，送君南国理春衣。明朝马上逢寒食，可是还家不当归。
送霍林还古冈兼讯霍童大兄
作者：何吾驺
朝代：明

雾气隐花枝，送君江上时。竹深难护粉，柳弱不禁丝。旧有池塘梦，归看春草辞。转怜求仲子，何日赋相思。
邓宁极过访索赠丛竹园诗
作者：何吾驺
朝代：明

五柳先生丛竹园，烟封此日几开门。当年饱食横眠处，千亩犹堪捧腹论。
邓宁极遗英石山
作者：何吾驺
朝代：明

兴发英山秋思催，船邀石丈访云隈。当杯满壁岩峦气，似带江声送雨来。
邸中种竹十二首
作者：何吾驺
朝代：明

生平文与可，挂壁想馀寒。何似空阶下，脩枝扫箨冠。贫甚多栽竹，人贫竹未稀。长安閒碧筱，贵客不曾知。缁尘浓不到，惟有瘦琅玕。梦尽潇湘雨，何如此地寒。自疏少小事，颇结岁寒姿。为讯名花友，何言清者师。不但醉碧暝，亦且爱疏飔。夜雨敲窗急，无人知是谁。静落叶有声，晓吹竿作响。寄书订七贤，让我称林长。不但种十竿，一竿已如许。从此养万竿，子又生孙子。此竹数寸耳，而有千寻势。神自大于身，区区名与位。诗人善咏竹，琢磨故自脩。猗欤睹威仪，千古谁能俦。盛夏馀繁荫，凉生一任疏。怜君不作计，长写懒云居。以兹数尺茎，参彼上下际。伟干与虚中，君子隐而费。长羡空空如，虚空生冷籁。扫尽万顷烟，盈盈不下带。
邸中种竹十二首·其一
作者：何吾驺
朝代：明

生平文与可，挂壁想馀寒。何似空阶下，脩枝扫箨冠。
邸中种竹十二首·其七
作者：何吾驺
朝代：明

不但种十竿，一竿已如许。从此养万竿，子又生孙子。
邸中种竹十二首·其三
作者：何吾驺
朝代：明

缁尘浓不到，惟有瘦琅玕。梦尽潇湘雨，何如此地寒。
邸中种竹十二首·其九
作者：何吾驺
朝代：明

诗人善咏竹，琢磨故自脩。猗欤睹威仪，千古谁能俦。
邸中种竹十二首·其二
作者：何吾驺
朝代：明

贫甚多栽竹，人贫竹未稀。长安閒碧筱，贵客不曾知。
邸中种竹十二首·其五
作者：何吾驺
朝代：明

不但醉碧暝，亦且爱疏飔。夜雨敲窗急，无人知是谁。
邸中种竹十二首·其八
作者：何吾驺
朝代：明

此竹数寸耳，而有千寻势。神自大于身，区区名与位。
邸中种竹十二首·其六
作者：何吾驺
朝代：明

静落叶有声，晓吹竿作响。寄书订七贤，让我称林长。
邸中种竹十二首·其十
作者：何吾驺
朝代：明

盛夏馀繁荫，凉生一任疏。怜君不作计，长写懒云居。
邸中种竹十二首·其十一
作者：何吾驺
朝代：明

以兹数尺茎，参彼上下际。伟干与虚中，君子隐而费。
邸中种竹十二首·其十二
作者：何吾驺
朝代：明

长羡空空如，虚空生冷籁。扫尽万顷烟，盈盈不下带。
邸中种竹十二首·其四
作者：何吾驺
朝代：明

自疏少小事，颇结岁寒姿。为讯名花友，何言清者师。
郑广文瑞川再寄黄丝赋谢
作者：何吾驺
朝代：明

载披黄绢感相思，恨少当年幼妇词。篱菊夜寒蝴蝶冷，落英吹伴帐中丝。
醉二首
作者：何吾驺
朝代：明

烂醉君莫辞，宁忘前日事。瓶罄罍复空，开窗读老子。君嫌鲁酒薄，薄酒但须斟。莫学陶鼓泽，空抚无弦琴。
醉二首·其一
作者：何吾驺
朝代：明

烂醉君莫辞，宁忘前日事。瓶罄罍复空，开窗读老子。
醉二首·其二
作者：何吾驺
朝代：明

君嫌鲁酒薄，薄酒但须斟。莫学陶鼓泽，空抚无弦琴。
醉柬宪文兄
作者：何吾驺
朝代：明

小君一载尽人知，头上偏多两鬓丝。我自豪雄如夙昔，怜君遍语未曾衰。
采莲曲
作者：何吾驺
朝代：明

春风淡荡生紫烟，春水涟漪产白莲。白莲二月叠青钱，三月开花皎且鲜。四月花红复间碧，五月一望锦如织。千头紫玉万头霜，公子佳人咸叹息。咸叹息，驰道看花看不得。扁舟昨夜下长川，桂棹兰桡骋颜色。玉指纤纤曳锦帆，罗裙摺摺从风立。乍绕湖西芳径迷，轻沙浅岸杨柳堤。隔舟采花花不语，侬行采花花欲啼。愿得同心相顾盼，勿交轻手露华滋。采莲花，花几枝，佳人衣带自相私。解道当花携锦瑟，二十五弦交葳蕤。纤歌宛转不见人，但闻歌声何迟迟。采莲舟明灭，采莲行未歇。行行江口复采莲，夜深四顾生明月。月照花林化锦江，花随明月来姑射。不知前路采莲归，但爱湖心明月白。寒鸿春燕几时回，江北江南空长陌。谁人缓带与轻绡，双双采莲朝复夕。莲花复莲花，秋风下绛纱。轻寒吹玉叶，白露铺素波。长使及时裁舞袖，勿教轻去拂香车。采莲花，满船白玉与丹砂。
重阳先一日同诸子登驼山二首
作者：何吾驺
朝代：明

晴明风日赋登台，遍插茱萸把酒杯。满座凉秋迎袂爽，当空朗月照怀开。升沈过目何关梦，王霸浮沤岂有灰。客子莫惊篱菊晚，夜深还遣露华催。松杉当午送轻寒，张幔能为促席欢。一百重阳难此日，十旬休暇尽凭栏。会邀月下吹笙过，岂羡风前落帽看。商略平田还载酒，毋烦高咏且加餐。
重阳先一日同诸子登驼山二首·其一
作者：何吾驺
朝代：明

晴明风日赋登台，遍插茱萸把酒杯。满座凉秋迎袂爽，当空朗月照怀开。升沈过目何关梦，王霸浮沤岂有灰。客子莫惊篱菊晚，夜深还遣露华催。
重阳先一日同诸子登驼山二首·其二
作者：何吾驺
朝代：明

松杉当午送轻寒，张幔能为促席欢。一百重阳难此日，十旬休暇尽凭栏。会邀月下吹笙过，岂羡风前落帽看。商略平田还载酒，毋烦高咏且加餐。
野岸
作者：何吾驺
朝代：明

岸逼江声响，秋心一夕烦。暮云千里月，渔火数家村。砧杵催行急，波涛对面翻。微茫秋色晚，歌罢采菱喧。